
Jb  orte  fortuna  cum  ante  aliquot  annos  factum  esset  ut  in 
Hymnos  Homericos  inciderem,  magna  inde  voluptate  per- 
cepta  identidem  eos  perlegi.  imprimis  autem  venustate  sua 
cum  hymnus  in  Mercurium  me  eepisset,  iterum  iterumque 
eum  lectitantem  fugere  non  poterant  difficultates  quae  ubi- 
que  fere  in  eo  carmine  se  ultro  paene  nobis  offerunt.  in 
quas  cum  diligentius  aliquanto  quaesivissem,  non  omnia  ab 
editoribus  recte  mihi  videbantur  administrata  esse:  quam- 
obrem  ipse  in  hunc  hymnum  incumbere  constitui.  ac  ne 
in  Francogallia  quidem,  ubi  miles  plus  quam  annum  ver- 
sabar,  prorsus  e  manibus  eum  dimittendum  putavi,  sed 
saepius,  ut  tempus  ferebat,  ad  eum  reverti.  iam  redux  in 
patriam  quid  studiis  meis  profecerim  doctis  eorum  existi- 
matoribus  diiudicandi  facultatem  facere  diutius  dubitare 
nolui.  neque  v^ero  numquam  me  errasse  opinor,  difficilis 
est  enim  materia  disputandi  quam  elegi,  sed  satis  multum 
me  consecutum  esse  arbitrabor  si  turpem  errorem  nemo 
reprehenderit,  pleraque  autem  adsensu  haud  indigna  existi- 
maverit.  sunt  autem  compositio  hymni  et  hiatus  orationis 
de  quibus  copiosius  exponam. 

I. 

Ac  statim  prior  disputationis  particula  difficillima  est 
et  fieri  non  potest  quin  uberius  tractetur.  de  prisca  enim 
hymni    conformatione    prope    alter    ab    altero    dissentit    ac 

praecipue  Godofredus  Hermannus  in  editione  sua  Hymnorum 
et  epigrammatum  Homericorum  (Lipsiae  a.  1806)  magna  mo- 
litus  est  ut  veram  et  genuinam  eius  compositionem  ex  forma 
nobis  tradita  erueret.  cuius  totam  rationem  adcuratius  ex- 
pendendam  esse  duxi  quippe  quae  tam  ingeniosa  et  digna 
viro  maximo  esset  ut  iniuste  ego  tantillus  facturus  essem  si 
eam  aut  sicco,  ut  aiunt,  pede  transirem  aut  levibus  et  pri- 
moribus,  ut  dicitur,  labiis  delibans  ex  libidine  attingerem. 
quamobrem  etsi  minus  iucunda  haec  est  quaestio,  tamen 
eam  age  nunc  suscipiam. 

Contendit  igitur  Hermannus  de  maioribus  Homeri  hymnis 
nullum  esse  quem  alii  poetae  non  interpolaverint.  inter- 
polationem  autem  vocat  non  modo  quam  nunc  plerique  in- 
tellegant,  quae  sit  in  adiectione  novorum  versuum,  sed 
quam  antiqui  adpeliaverint,  cuius  sit  omnino  nova  specie 
rem  veterem  induere.  cuiusmodi  interpolationes  non  solum 
in  Iliade  et  Odyssea  grassatas  esse  censet  sed  etiam  in 
Theogonia  Hesiodi  Batrachomyomachia  Hymnis  Homericis 
deprendisse  sibi  videtur:  atque  multo  facilius  et  certius  eas 
in  his  tribus  carminibus  detegi  posse  opinatur  quod  plerum 
que  simul  et  veterem  eorum  formam  et  quae  sint  interpola- 
torum  habeamus;  librarios  enim  diversas  recensiones  (nam- 
que  ita  hoc  interpolationis  genus  nominat)  saepenumero 
inter  se  congruentes  ita  in  unum  corpus  coniunxisse  ut  se- 
mel  scriberent  quae  communia  utriusque  essent:  sic  autem 
factum  etiam  esse  ut  non  nulla  ex  hac  vel  illa  recensione 
interirent.  atque  haec  quidem  Hermannus  universe  de 
Hymnis  Homericis  statuit.  Mercuri  autem  triplici  recensione 
conformatum  atque  insuper  librarii  additamentis  inquinatum 
in  manus  nostras  venisse  persuasum  ei  est.  discernit  enim 
antiquum  aliquem  poetam ,  quem  breviter  Homerum  vocat, 
alterum  itidem  antiquum  sed  isto  priore  tamen  recentiorem, 

interpolatorem  qui  huius  posterioris  carmen  melius  reddere 
couatus  sit.  huc  acceduut  versus  non  nulli  quos  ex  minore 
quodam  in  Mercurium  hymno  petitos  postea  demum  in  textu 
nostro  constituendo  illatos  esse  censet. 

Quam  partitionem  Baumeisterus  in  Hymnorum  Homeri- 
corum  editione  (Lipsiae  a.  1860)  improbavit  ille  quidem  sed 
noluit  singula  persequendo  falsam  esse  demonstrare,  immo 
proiatis  probabilioribus  refellere  sibi  visus  est.  in  deliciis 
enim  ei  est,  ubi  maior  aliqua  occurrit  difficultas,  hiare  ora- 
tionem  statuere,  ut  in  eis  quae  omissa  sint  infuerit  eorum 
quibus  offendimur  legentes  explicatio;  paucos  autem  versus 
qui  et  ipsi  renovendi  videntur  a  grammatico  confictos  esse 
dicit.  iain  nostrum  est  munus  unte  omnia  in  utramque 
sentenfiam  inquirere  et  quibusnam  quaeque  argumentis  ni- 
tatur"diligentins  examinare,  tum  propria  inventa  in  medium 
proferre.  atque  ut  ad  difficiliora  prius  adgrediar,  uunc 
seorsim  de  versibus  463  —  580,  qui  sunt  in  fine  hymni, 
postea  de  ceteris  exponam.  initium  igitur  disputationis  ab 
Hermanniana  eorum  distributione  capiamus. 

Hermannus  enim  in  epistula  ad  Ilgenium  data,  quae 
praefationis  loco  est,  p.  LXXI— LXXXIX  in  extrema  hymni 
parte  duplicem  narrationem  invenisse  sibi  videtur  quae  di- 
versis  auctoribus  adsignanda  sit:  in  altera  et  ea  antiquiore 
Mercurium  ab  Apolline  flagellum  et  boves  pro  cithara  ac- 
cipere,  secundum  autem  recentiorem  rogare  eum  ut  pro  ci- 
thara  ars  vaticinandi  sibi  concedatur;  quam  negare  Apoili- 
nem  sese  illi  impertire  posse  itaque  caduceum  et  fatidicas 
sortes  dare.  atque  versus  iam  inde  a  versu  462  usque  ad 
finem  ita  p.  LXXIX  sq.  digerit  ut  Homero  hosce  tribuat, 
463-— 472,  474—477,  491—499,  501  —  508,574  sq.  contra 
veterem  rhapsodum  aliquem  p.  LXXXI — LXXXIV  sic  finem 
hymni   condidisse   putat    ut    continuaret   versus    463 — 472, 


474—477,  540—549,  496,  499,  501  sq.,  513—540,  550, 
552  —  566,  574  sq.  interpolatorem  autem  p.  LXXXVIII 
omisisse  versum  474  censet  postquam  de  suo  versum  473 
addiderit,  deinde  versum  475  non  duobus  qui  sequebantur 
versibus  sed  his  excepisse,  478 — 488,  490,  489,  quorum 
maiorem  partem  ipse  contexuerit,  ultimum  supra  (v.  474) 
de  industria  omissum  hic  in  suum  usum  converterit;  tum 
eum  ad  veterem  rhapsodum  rediisse  neque  quicquam  inde 
a  versu  540  usque  ad  versum  566  addidisse,  inter  hunc 
autem  et  postremos  duos  versus  (574  sq.)  septem  alios 
(vv.  567  —  573)  interposuisse.  reliquos  versus  quibus  in 
neutra  recensione  locus  erat  id  est  509 — 512  et  576 — 580 
p.  LXXVI  sq.  male  ex  minore  illo  hymno  in  Mercurium  hic 
infertos  esse  censet  versibusque  12,  17  — 19,  25,  111 
p.  XXXVIII  eiectis  subiungit,  unde  praepositis  versibus  1  — 11 
hymnum  istum  se  restituisse  arbitratur. 

Atque  illud  quidem  omnino  negari  nequit,  multis  et 
magnis  difficultatibus  hanc  extremam  hymni  partem  intri- 
catam  esse:  nam  ut  nunc  leviora  omnia  mittam,  hos  dico 
versus  inconditos,  478—  495,519,  568  —  573,  576—578, 
de  quibus  suo  quoque  loco  sententiam  aperiemus ,  nemo 
certe  est  quin  post  versum  506  solita  clausula  hymnum 
finitum  iri  credat.  ac  praepostera  secuntur:  primum  enim 
supervacaneum  est  quam  quod  maxime  fratres  a  Iove  re- 
conciliari,  quoniam  ni  ipsi  iam  hoc  fecissent  non  tsqto[/.$voi 
(poppYY1  *u  0'ymPum  rediissent  deinde  versus  509 ,  sive 
<r?jaa  t'  sive  g'/i[j.olt'  scribitur,  una  cum  sequenti  aeque  in- 
sulsus  atque  otiosus  est:  quamquam  prius  illud  vitium  tol- 
litur  si  cum  Hermanno  (p.  LXXVI)  XTY)[/.a  cT  legimus.  tum 
versus  511  sq.  mira  nos  offendunt  brevitate  qua  fistulae  a 
Mercurio  inventae  mentio  fit.  neque  vero  post  versum  513 
ullo  modo  id  quod  nunc  ibi  sequitur  expectari  potest,   sed 


iure  nobis  nostro  flagitare  videmur  ut  Apollo  etiam  fistulam 
concupiscat:  id  autem  non  modo  non  facit  sed  etiam  aliud 
mirabile  dicit.  quamquam  enim  in  gratiam  cum  fratre  re- 
diit.  tamen  metuit  ne  ille  citharam  et  arcum  sibi  auferat 
petitque  ab  eo  ut  iure  iurando  se  obstringat  nihil  umquam 
quod  ipsius  sit  furari.  porro  non  intellegimus  cur  vv. 
528  sqq.  virgam  auream  De  Mercurio  daturum  esse  spondeat 
Apollo :  pro  cithara  enim  boves  dedit,  quibus  contentus 
fuerat  Mercurius,  novum  autem  donum  aliquod  ab  hoc  in 
istum  collatum  esse  pro  quo  illam  acciperet  nescimus.  iam 
vero  plane  obscura  sunt  quae  vv.  533  et  539  sq.  leguutur, 
quibus  Mercurius  narratur  artem  vaticinandi  ab  Apolline 
petivisse,  qua  de  re  nihiJ  cognitum  habemus.  sequitur 
longa  digressio  (vv.  541  —  549)  qua  Apollo  de  oraculis  suis 
ultro  exponit  et  ita  quidem  ut  de  eis  quasi  de  futura  re 
loquatur.  nam  quod  Hermannus  p.  LXXV  versum  542  non 
in  Apoilinem  sed  in  Mercurium  quadrare  dicit  eamque  ob 
causam  cum  ceteris  omnibus  huic  a  vetere  rhapsodo  suo 
attributum  vult,  non  recte  mihi  iudicare  videtur:  TwSpiTpo- 
tcsTv  enim,  quod  idem  valet  atque  7:spiTps7:S!.v,  hic  non  est 
obiresed  fallendi  notionem  habet  quam  in  verbo  TvSpiTpsTvStv 
inesse  duobus  apud  Stephanum  (t.  VI  p.  959 A)  exemplis 
demonstratur,  neque  opus  est  ut  cum  Schneidewino  in  Phi- 
lologi  tomo  III  p.  696  rcapaTpoTwSov  scribamus.  atque  in  his 
rebus  vel  maxime  offendo:  nam  illud  sane  nihili  est  quod 
Schneidewinus  ibid.  p.  693  dicit  Mercurium  neque  o\a/.Topov 
(v.  514)  neque  j^puaoppamv  (v.  539)  vocari  potuisse  neque 
apte  Apollinem  de  eo  praedicare  (vv.  5 1 6  sq.) 

Ttar.v  yoLQ  TTao  Trryoc  syetc   STwaaotSia  spva 
9*/|<7Stv   avSpcoTTOLGt   KQLTtt.  ^96va  TOU^U^OTStpaV, 
quod  antea  nihil  eiusmodi  commemoratum  sit.  id  enim  profeeto 
illi  datum  esse  in  se  ipso  expertus  erat  Apollo,  modo  salem  ad- 


gnoscas  qui  in  hac  ambigna  dictione  inest.  virga  autem  aurea 
se  eum  donatarum  paullo  ante  (vv.  528  sqq.)  disertis  verbis  in- 
dicaverat.  Siaz-Tooo;  denique  epitlieton  non  minus  recte  se 
habet  quam  si  apystcpovTYic  (vv.  73.  84,  294,  387,  414)  Mercu- 
rius  vocatur:  cuius  adpellationis  item  nulla  in  hymno  in- 
est  explicatio  neque  inessc  debet,  cum  sic  usu  trita  fuerit 
ut  nemo  non  qui  ea  legeret  optime  sciret  quem  poeta  de- 
signaret.  maneant  igitur  illae  tantummodo  difficultates  quas 
supra  posui  et  videamus  nunc  primum  num  Hermanni  ra- 
tiocinatione  omnes  tollantur,  cum  in  ipsa  nihil  ofifensae  in- 
sit,  deinde  utrum  probabilis  videatur  ista  versuum  inter 
duos  poetas  et  interpolatorem  alterius  librariumque  distri- 
butio  qua  ille  utitur  an  contra  potius  se  res  habeat. 

In  vetustissimo  igitur  ilio  Homeri  hymno  (p.  LXXIX  sq.) 

versus  477   consociari  non  posse  videtur   cum  eis  quae  sta- 

tim  subiciuntur  (vv.  491 — 495):  his  enim  verbis,  gu  Ss  aoi, 

<pus,  xu&o;  07;Gt(c,  apte  concluditur  oratio  Mercuri,  sin  ali- 

ter   quis    statuere   malit   id    certe  mihi  concedet,   nulla   alia 

orationis  forma  continuari  potuisse  nisi  hac,  'dans  mihi  bo- 

ves',  vel,  'da  mihi  autem  boves'.     eiusmodi  autem  quid  non 

legimus   sed   ita   loquitur   Mercurius   quasi   Apollo    boves   ei 

iam   tradiderit,   id   quod   postea   demum    fieri   videmus.     ac 

ne  ipsi  quidem  versus  reprehensione  carent:  quomodo  enim 

Mercurius   sperare   potest  vaccas  suas  duodequinquaginta  ex 

tauris    quos    habet    nullos    fetus   procreaturas   esse?     neque 

vero   quae   postremo    loco   leguntur   habent   quo   referantur, 

cum   non  intellegatur  neque    quamobrem  Apollo    y.zpoxkzo$ 

vocetur   neque   cur  usque  ad  id  tempus  irascens  nobis  pro- 

ponatur.     sunt  igitur  hi  versus  non  modo  in  Homerico  Her- 

manni   hymno   sed  omnino    non   ferendi.     praeterea  in  reli- 

quis  versus  500  non  invenitur,   in    eo   autem  qui  antecedit 

tocaspYos  'Ato)Jcov  ex  illo  illatum  est  pro  his,  br  'ipiGTspa 


yziooc.  id  autem  non  vehementer  urgeo:  typothetae  enim 
errore  factum  videtur,  cum  si  de  industria  fecisset  Her- 
mannus  explicari  non  posset  quemadmodum  versus  500 
quem  neque  veteri  suo  rhapsodo  neque  eius  interpolatori 
neque  librario  tribuit  omnino  in  textum  irrepsisset. 

Sed  transeamus  nunc  ad  alterum  poetam  veterem  cuius 
versus  in  pagina  LXXXI  sqq.  compositi  inveniuntur:  ubi 
haec  me  offendunt, 

477.  gu  Ss  ^ot,  tpiXs,  Stopov  fea^s 

540.     OsccpaTa  TOpauGXcov  oaa  [^TjosTat  supuoTwa  Zsu;. 
neque    enim    T^/pauaxtov    sed   7«<pauG3tsiv   requirimus.     Her- 
mannus   vero   participium   pro  infinitivo   non  temere  sed  id- 
circo  posuit  quod  haec  apud  eum  postea  leguntur, 

539.  /tal  gu,  y.xaiyyy\TZ  ^UGoppaTuy,  pi  u-s  /tsXsus 

540.  &s<7<paTa  moaucixsiv  oaa  [/.YiosTai  supuo7ra  Zsur, 
ut,  cum  studeret  priora  illa  his  adcornmodare ,  ea  ipsa 
corrupisse  statuendus  sit.  sed  displicent  omnino  versus 
540 — 549  huc  ab  Hermanno  traiecti.  etenim  cum  Mer- 
curius  fidibus  cecinisset  deosque  omnes  carmine  celebras- 
set,  Apollo  captus  dulcedine  eius  quod  audierat  in  haec 
verba  (vv.  436 — 438)  erurnpit, 

[iou<pov33  uryavitoTa,  7w0vsup..svs,  SaiTo;  STaips, 
7w£VTr,x.ovTa  potov  avTaEta  TaOra  u.suv/]Xa;. 
7(cuyito;  xa!  S7&stTa  o^azpivssej&ai  oito. 
tecte  igitur  significat  libenter  se  Mercurio  quinquaginta  quas 
furatus  esset  boves  pro  lyra  concessurum  esse,  quod  ipsum 
in  fine  orationis  suae  iterum  attingit  dicens  (vv.  460 — 462) 
val  ;xa  t66s  >cpavstvov  dx.6  vtiqv,  V)  u-sv  syto  as 
xuXpov  sv  d&avaTOtct  xa!  6'^Stov  viysaovsuGto 
otoato  TavXaa  otopa  xa!  k<;  tsXo;  oux.  d7uaT7'<7to. 
Mercurius   autem  callide  usus  hac  animi  fraterni  condicione 
morem  gerit  Apollini  lyramque  sese  traditurum  esse  spondet, 

pro  qua  petit  ab  eo  non  boves  quarura  cupiditate  iam  v.  22 
correptus  furtum  fecerat  quasque  paullo  ante  sibi  ereptas 
tamen  facile  se  recuperaturum  esse  in  spem  erat  haud  du- 
biam  modo  adductus,  sed  oracula  hominibus  edere  cupit, 
ut  mentem  eius  prorsus  immutatam  esse  fingere  oporteat, 
id  quod  eo  mirabilius  videtur  quo  propius  ab  eo  quod  tanta 
pertinacia  secutus  erat  obtinendo  abest.  vides  igitur,  opi- 
nor,  quantas  turbas  ars  vaticinandi  illa  Mercurio  concessa 
paret.  praeclara  vero  tota  est  narratio  si  textum  libris  manu 
scriptis  nobis  traditum  post  versum  477  inculcando  corri- 
gere  non  studemus.  sed  mirum  fortasse  hunc  vel  illum 
habet  quod  Apollo  non  apertius  declarat  si  lyrae  particeps 
factus  sit  nolle  sese  amplius  de  bobus  litem  Mercurio  in- 
tendere.  at  id  ipsum  adprime  convenire  moribus  Apollinis 
adfirmo.  quamvis  magnum  enim  aurium  oblectamentum  ex 
sono  citharae  perceperit,  tamen  memor  est  furem  eum  esse 
qui  hanc  fabricatus  sit  et  in  se  peccasse.  ingenuitate  sua 
igitur  vetatur  statim  omni  qua  paullo  ante  incensus  erat 
iusta  ira  posthabita  disertis  verbis  illum  rogare  ut  pro  bo- 
bus  cithara  se  donet.  quocirca  potius  leviter  significare 
mavult  non  alienum  se  ab  eiusmodi  permutatione  esse,  ut 
Mercurius,  quem  boves  adamasse  sciebat,  prior  munus  suum 
ofiferat.  et  profecto  ille  voluntate  fratris  optime  intellecta  (id 
quod  haec  imprimis  verba  v.  464  produnt,  siporrac  ^s  tts- 
p^cppaSsc)  lyram  ei  tradit  de  avTiScopto  securus  itaqne  ob- 
scuriorem  tantum  eius  mentionem  faciens  dicendo  v.  477 
cu  Ss  jjloi,  cpi/\s,  fcuSo;  07ra£s. 

Sequitur  ut  de  interpolatoris  ratione  disputemus,  qui 
quemadmodum  orationem  veteris  rhapsodi  immutaverit 
p.  LXXXVIII  Hermannus  indicavit.  at  non  satis  aperte  et 
dilucide  haec  ibi  mihi  dicta  videntur, 


y 


489.    col  8'auTaypsTov  s<rn  ^a"3/i[/.evat  6'tti  (^svoivac. 

540.  tco  uloi  7tt(pau<7K£iv  oca  uLTjSsrai  supuoTra  Zsiic. 
nt  nihil  aliud  Mercurius  petat  nisi  ut  frater  quippe  cui  fa- 
cile  sit  quaecumque  velit  scire  prodat  sibi  omnia  quae 
Iuppiter  in  animo  habeat.  sic  enim  non  is  loqui  potest  qui 
pLavrsiT)  sx.  Aioc.  6[/.<pv)<;  donari  vult  sed  qui  alterum  de  con- 
siliis  alicuius  interrogat  quae  nescit  ipse,  ille  haud  ignorat. 
stupescimus  igitur  etiam  sequentia  legentes,  quibus  quid  de 
hominibus  in  oraculis  edendis  facturus  sit  Mercurius  enar- 
rat.,  quoniam  artis  vaticinandi  participem  fieri  eum  studere 
intellegi  non  potuit.  neque  vero  locum  mutare  debuit  ver- 
sus  489  cum  versu  490,  quem  ordinem  requiri  putat  Her- 
mannus.  cavet  enim  ubi  in  libris  invenitur  ne  ea  quae 
modo  de  indocto  citharae  usu  dicta  sunt  ad  Apollinem 
transferantur  quippe  cuius  sit  rerum  omnium  siquidem  velit 
peritum  esse,  ut  Sa^jxsvat  ad  SsoVr.Tivo;  in  versu  483  re- 
spiciat.  et  tamen  reicio  versum  489.  nam  rectissime,  opinor, 
Hermannus  fecit  quod  versus  478 — 490  posteriore  demum 
tempore  adiectos  esse  statuit:  videlicet  placuit  alicui  uberius 
de  natura  et  indole  citharae  exponere  isque  non  dubitavit 
versu  474  uti.  flrmatur  autem  haec  sententia  non  modo 
eo  quod  sui/.6>just  v.  478  traditum  est,  qua  voce  nova  sen- 
tentiarum  series  adnectitur,  sed  etiam  illud  praeclare  huc 
convenit  quod  versus  491 — 495  sat  multas  habere  offensas 
supra  (p.  6)  demonstravi.  scilicet  omnia  quae  inde  a  versu 
478  leguntur  ab  eodem  homine  conficta  videntur,  qui  cum 
propositum  illud  suum  executus  esset,  ad  finem  eorum  quae 
genuina  sunt  revertendum  sibi  esse  vidit  itaque  versum  490 
ad  exemplum  verborum  Ssyasvoc  sc  sas&sv  composuit,  quae 
autem  ibi  subiciuntur  c?o  Xs  [/.oi,  cp&s,  /.u&o;  fea^s  et  ipsa 
imitanda  censuit  versibus  491 — 495.  atque  sic  etiam  quae 
in   his   a   cetero    hymno   abhorrere    docuimus   explicationem 

habent.  ne  vero  Schneidewino  (p.  689  sq.)  cum  Baumeistero 
adsentiar  sujxoXtov  scribenti  in  causa  est  hiulca  quae  sic 
evadit  oratio  quam  argutius  Baumeisterus  defendere  cona- 
tus  est. 

Restat  ut  de  minoris  cuiusdam  hymni  versibus  dicam 
quos  a  librario  utramque  recensionem  coniungente  inter- 
positos  Hermannus  p.  LXXVI  sq.  arbitratur.  quos  quidem 
ingeniose  ab  eo  compositos  esse  nemo,  puto,  infitiabitur, 
mode  ne  ad  istum  versus  576  —  578  pertinere  voluisset. 
hos  enim  vel  in  eo  ob  apertum  convicium  vix  locum  habere 
posse  iudico.  atque  gravius  addam  argumentum.  qui  enim 
fieri  potuisse  putamus  ut  sanus  aliquis  poeta  qui  ipse  Mer- 
curium  spiouvtov  v.  3  vocavit  (nam  hunc  quoque  versum 
p.  XXXVIII  ad  minorem  illum  hymnum  rettulit  Hermannus) 
ut  is  igitur  in  fine  laudationis  suae  eundem  parum  utilem, 
immo  plerumque  noxium  esse  diceret?  sed  cum  semel  in 
hunc  hymnum  inquirere  coepimus,  statim  totum  absolvamus. 
nego  igitur  versum  12  excipi  posse  versu  17,  id  quod  Her- 
mannus  fecit.  plane  enim  nescimus  quo  ysyovcoc  illud  re- 
ferendum  sit,  cum  nihil  aliud  quam  hoc  praecedat,  csed 
cum  praeterlapsis  novem  mensibus  efficeretur  quod  Iuppiter 
volebat,  ad  lucem  is  concubitum  protraxit  qui  manifestus 
sic  est  factus\  nam  locutionem  ic,  <p6o$  aystv  idem  hic 
quod  Homericum  Tcpo  oow^Ss  s^aysiv  (II  188  T  118)  valere 
putare  et  eo  vetamur  quod  Iuppiter  neque  obstetrix  est 
neque  obstetricis  munere  fungens  cogitari  potest  velut  Iuno 
T  118,  deinde  caremus  obiecto  verbi  aystv  utique  necessario. 
interpretandus  igitur  est  versus  12  sic  ut  supra  fecimus. 
tum  autem  non  licet  pergere  hoc  modo,  'rnane  natus  fecit 
hoc  vel  illud'.  neque  enim  natum  esse  aliquem  aperte 
antea  dictum  est.  versus  12  autem  non  modo  in  hymno 
Hermanniano   sed  omnino  ieiunus  videtur  certeque,   ut  iam 

Ilgenius  intellexit,  ab  aliquo  inculcatus  est  qui  nesciebat 
x.od  particulam  v.  13  in  initio  apodosis  positam  esse.  sed 
redeundum  est  ad  minorem  hyumuni.  ubi  etiam  versus  25 
et  1 1 1  sic  iuxta  positi  me  offendunt :  repetitio  enim  horum 
verborum,  'Epj/.7fe  TOt  tt:ojtlc:t7.  ,  tum  denique  recte  se  ha- 
beret  si  id  ageretur  ut  post  versus  17 — 19  Mercuri  inventa 
onmia  magna  voce  ad  coelum  tollerentur.  iam  cum  tertium 
Mercuri  inventum,  syrinx,  non  eisdem  verbis  magnificis  ad- 
iungatur  sed  simplici  narratione,  fracta  et  elumbis  est  illa 
repetitio  ideoque  cum  ipsis  versibus  ab  homine  temere  lu- 
dente  fictis  adspernanda.  quae  me  movent  causae  ut  ab 
Hermanno  discedendum  neque  umquam  hunc  minorem  in 
Mercurium  hymnum  extitisse  statuam. 

Diligenter  igitur  examinando  intelleximus,  ni  fallor,  haud 
pauca  in  Hermanni  versuum  inter  tres  vel  potius  quattuor 
homines  distributione  inesse  quae  fieri  non  possint  quin 
dispiiceant:  restat  autem  earum  quas  supra  exposuimus 
difficultatum  una:  servat  enim  Hermannus  iu  antiquissinio 
hymno  suo  versus  507  sq. ,  quibuscum  arte  versus  574  sq. 
iuncti  sunt. 

Iam  vero  quae  Hermannus  invenit  quam  probabilitatis 
speciem  prae  se  ferunt?  quoniam  id  secundum  erat.  in  qua 
re  disceptanda  non  eis  utar  quae  modo  contra  Hermannum 
recte  mihi  disputasse  videor:  ea  enim  facile  everterent  to- 
tam  eius  explicationem  qui  factum  putet  ut  versus  tam  di- 
versae  originis  ita  coalescerent :  sed  per  se  spectatam  hanc 
examinabo.  minime  igitur  intellegimus  cur  librarius  hymnum 
Homericum  cum  interpolato  veteris  rhapsodi  et  versibus  ex 
minore  hymno  petitis  iungens,  quem  non  utique  stupidum 
sed  diasceuasten  quendam  fuisse  omnino  fingere  debemus, 
cur  is  igitur  post  versum  508  non  versus  574  sq.  qui  extremi 
duo  in  hymno  antiquissimo  sunt  et  cum  superioribus  optime 

cohaerent  statira  legi  voluerit  sed  ex  minore  illo  hymno 
versus  509 — 512  inserere  praetulerit.  neque  magis  adparet 
quoinodo  versus  541  —  549  ex  Mercuri  oratione  eo  trans- 
positi  sint  ubi  nunc  inveniuntur.  nam  etiamsi  Hermanno 
(p.  LXXXVII)  concedimus  illorum  versuum  errore  omisso- 
rum  librarium  tum  demum  recordatum  esse  cum  haec 
scripsisset, 

539.  x.qi\  <>6,  xaGiyvTfre  ypu<>6ppa7U,  |^r  \j.z  jceXsus 

540.  OsccpaTa  7ct<pau<j)cs&v  ocra  [/,7$STat  supuo7i;a  Zsuc, 
scilicet  memorem  factum  posteriore  versu  cuius  similem  iam 
supra  legerat  (tco  ;xol  7u<pau<r/«siv  oaa  [/.r^STat  supuorca  Zsuc), 
tamen  ratio  probari  non  potest  qua  errorem  suum  cor- 
rexisse  eum  Hermannus  credit.  neque  enim  versum  489 
(<joi  cVauTaypsTov  sgti  6ar'fxsvat  ottl  f/,svotva<;)5  qui  primus 
est  eorum  quos  omiserat,  ubi  debebat  in  margine  ad- 
scripsisset,  ceteros  autem  versui  540  subiunxisset  neque 
facile  iterum  neglegentia  peccasset  alterum  versum  illum 
tco  aoL  ra<pau<jx.siv  o<ra  t/.v$STai  supuoTCa  Zsuc  praeternrittens 
in  addendo  isto  versuum  complexu.  denique  parum  est 
credibile  post  versus  574  sq.  quibus  tam  aperte  recentioris 
poetae  hymnus  (p.  LXXXIV)  clauditur  tres  illos  576 — 578 
de  quibus  iam  supra  p.  10  egimus  omnino  addi  po- 
tuisse. 

Vidimus  igitur,  ut  tandem  summam  ex  his  faciam,  Her- 
manni  distributionem  non  inscitam  illam  quidem  esse  sed 
quae  adcuratius  perpensa  neque  per  se  ipsam  stare  possit 
neque  ab  externa  quae  vocatur  probabilitate  adiumentum 
habeat.  quamobrem  abiciemus  duplicem  illarn  recensionem 
non  magis  eam  umquam  fuisse  rati  quam  minorem  istum 
hymnum  de  quo  ne  ipso  quidem  cogitari  posse  data  occa- 
sione  supra  evicisse  nobis  videmur.  id  autem  ab  Hermanno 
recte  animadversum  puto5  interpolatoris  manum  in  eis  quae 

tractavimus  grassatain  esse.  quam  num  etiam  in  ceteris 
hymni  partibus  liceat  adgnoscere  priusquam  quaerimus  quid- 
nam  Baumeisterus  de  hac  extrema  parte  sentiat  videamus. 

Namque  is  difficillimos  illos  versus  541  —  549  omni 
modo  poetae  nostro  vindicandos  esse  censet  (p.  244)  sic 
futurum  tempus  explicans  ut  versibus  539  sq.  in  medium 
interiectis  Apollinem  ab  obliqua  ad  rectam  orationem 
transire  arbitretur.  quod  dicendi  !genus  non  modo  non 
Graecum  sed  omnino  absonum  ab  humano  sermone  vide- 
tur:  si  enim  ita  loqui  liceret,  vehementer  vereor  ne  quis 
alterum  dicentem  non  intellegeiet.  cetera  autem  quibus 
offendamur  omnia  removeri  putat  (p.  186)  si  inter  versum 
506  et  513  non  nulla  intercidisse  statuamus  pro  quibus 
postea  miseri  illi  versiculi  507 — 512  subiecti  sint:  nimirum 
fistulam  Mercurium  cum  boves  pastum  ageret  invenisse, 
quam  cum  Apollo  adpetiisset,  illum  sibi  divitias  et  vatici- 
nationes  concedi  voluisse.  at  sic  omnia  ordine  procedere 
et  rite  peragi  consilium  poetae  cum  Baumeistero  opinari,  id, 
ut  soia  gravissima  adferam ,  vel  maxime  vetamur  et  versi- 
bus  504 — 506,  in  quibus  haud  obscuram  finis  significa- 
tionem  inesse  iam  diximus,  et  eo  quod  longe  aliud  quam 
ille  putat  hymni  huius  poetam  secutum  esse  penitus  per- 
suasum  nobis  est.  dicit  enim  Baumeisterus  (p.  185  sq.) 
versibus  13 — 16  argumentum  hymni  contineri,  quamquam 
minus  adcurate  adumbratum  sit,  versibus  autem  166  et 
172  sq.  aperte  indicari  id  egisse  poetam  ut  doceret  quo- 
modo  honores  Apollinis  vel  omnes  vel  praecipuos  Mercurius 
adsecutus  esset.  qua  in  re  egregie,  si  quid  video,  fallitur. 
nam,  ut  primum  ad  posteriora  respondeam,  in  versu  166 
plane  nihil  eiusmodi  sententiae  inest,  sed  simpliciter  dicit 
Mercurius  se  eam  artem  professurum  esse  quae  optima  sit 
ad    ipsum    cum    matre    celebrandum    illustrandumque.      in 

voce  corrupta  enim  versus  insequentis  pouXsucov  non  potest 
nisi  infinitivus  inesse  ab  api?Tr,  pendens  cum  notione  ex- 
ornandi,  ut  luculenter  ex  eis  quae  mox  secuntur  adparet. 
neque  vero  versus  172  sq.  continent  quod  Baumeisterus 
praedicat:  atque  ipse  etiam  sibi  adversatur.  nam  recte  in 
commentario  p.  213  ttiv  ociav  ius  maiestatis  divinae  inter- 
pretatur,  quo  pertinet  imprimis  veneratio  hominum,  cum 
antea  p.  186  munera  intellegi  voluisset,  quod  quomodo  fieri 
possit  haud  mihi  invenire  contigit.  Mercurius  igitur  nihil 
aliud  adpetit  quam  eundem  honoris  gradum  quem  Apollo 
habet  id  est  vult  et  ipse  sibi  locum  inter  deos  maiorum 
quos  dicunt  gentium  concedi.  quod  autem  ad  priores  illos 
versus  13« — 16  attinet,  versus  14  cum  Hermanno  (p.XLI  sq.) 
expellendus  est:  Mercurium  enim  bubulcum  esse  et  somnia 
hominibus  adducere  pessime  interrumpit  seriem  eorum  epi- 
thetorum  quibus  quale  sit  ingenium  et  mores  eius  explica- 
tur.  huc  accedit  quod  somniorum  esse  Mercurium  auctorem 
toto  hymno  non  commemoratur.  atque  hoc  versu  iure,  opi- 
nor,  sublato  prorsus  nihil  mihi  de  argumento  hymni  ex  illo 
versuum  complexu  elici  posse  videtur.  et  tamen  id  in  pro- 
patulo  est:  cur  enim  v.  2  poeta  KuXV/iv"/)$  [/.sSeovTa  xai 
'ApzaSiTj;  7uo^u[/.vi^ou  Mercurium  vocasset  nisi  ut  voatov 
&£ov  et  in  Arcadia  quidem  maximo  opere  cultum  canere  se 
velle  significaret?  sunt  enim  ea  epitheta  non  usu  trita  ve- 
luti  SiafcTopo;  apysicpovTTis  sed  rariora  neque  generalem 
quandam  notionem  habent  sed  singulare  aliquod  officium 
Mercuri  certo  loco  versantis  indicant,  ut  omnino  vis  eis  tri- 
buenda  sit.  firmatur  autem  haec  sententia  nostra  quodam 
modo  etiam  versu  19,  quem  ut  spurium  una  cum  duobus 
antecedentibus  e  contextu  esse  relegandum  iam  inde  ab  II- 
genio  omnes  consensisse  Baumeisterus  adseverat.  sed  ut 
iure  eos  iustissimo  priores  illos  eiecisse  arbitror  sic  in  hoc 

condernnando  peccatuui  esse  censeo.  neque  enim  non  bene 
cum  versu  16  convenit  neque  falsa  praedicat  neque  super- 
vacanea  continet,  quoniam  quo  die  Mercurius  natas  sit 
nondum  adcurate  definiturn  est,  immo  satis  videtur  iste  versus 
vetustus  esse,  cum  his  verbis,  T£Tpa&T7j7&poTip7),  tecte  signifi- 
cetur  duashabere  mensem  partes  quaspostea  tres  numeratas 
essenotaresest.  exhoc  igitur  versumea  quidem  sententiahaud 
dubie  genuino  fides  eis  accedit  quae  de  argumento  hymni 
protuli.  scilicet  poeta  ubi  primum  natum  esse  Mercurium 
dixit  descripsitque  eius  naturam.  statim  proponit  quid  sibi 
ipse  in  illo  celebrandum  sumpserit,  nimirum  id  quod  natali 
suo  perpetravit:  est  autem  inventio  lyrae  atque  furtum 
boum  quod  sane  ilio  ipso  die  coeptum  altero  peractum  est. 
faciunt  autem  boves  quarum  lyra  fabricata  profecto  particeps 
fit  ad  pastorale  munus  Mercuri.  atque  haec  quidem  de  argu- 
mento  hymni  deque  hiatu  orationis  post  versum  506  cum 
Baumeistero  minime  statuendo,  unde  profecti  sumus.  contra 
recte  is  mihi  Matthiaeum  secutus  versum  519  expulisse  vi- 
detur  et  ob  sententiam  et  ob  dictionem  parum  Graecam 
suspiciosum. 

Iam  cum  etiam  Baumeisteri  sententiam  refellisse  nobis 
videmur  tempus  est  quod  ipsi  de  extrema  hymni  parte  sen- 
timus  permittere  iudicio  aliorum. 

Ac  primum  quidem  versus  541 — 549,  quos  nullo  pacto 
tolerari  posse  saepius  indicavi,  omnino  ex  hoc  hymno  ex- 
tirpandos  esse  duco.  habent  autem  locum  in  hymno  in 
Apoliinem  Pythium  post  versum  361.  ibi  enim  Apollo  Cre- 
tibus  quibus  curam  oraculi  tradidit  de  victu  anxiis  pollieetur 
fore  ut  securam  vitam  degant  nihil  iubens  nisi  continuo 
victimas  caedere  quas  permultas  Delphos  homines  acturi 
sint  et  pergit  v.  360  sq.  dicens 

vviov  &su  Tustpu^a^&s,  SsSs^&s  Ss  <puX  av&pa)T:o)v 
iv&aS1  aystpofJLSvcov  *at  sptYjv  t&uv  ts  fio&tGTa. 
quae  ultima  verba  cum  explicari  non  possent,  multas  easque 
diversissimas  virorum  doctorum  coniecturas  excitarunt,  quas, 
si  placet,  vide  apud  Baumeisterum  p.  180.  nulla  autem  earum 
cum  mihi  adrisisset  neque  ipse  olim  melius  invenire  possem, 
illud  tamen  iam  tunc  perspiciebam,  vero  similiter  ista  ali- 
quam  quantumvis  tectam  corradendarum  divitiarum  signi- 
ficationem  continere.  ea  enim  neque  in  eis  quae  praecedunt 
reperitur  neque  in  sequentibus,  quibus  plane  alia  res  tracta- 
tur,  inest  neque  vero  praetermitti  eam  potuisse  probabile 
videtur  in  magna  divitiarum  fama  qua  templum  Delphicum 
florebat.  nunc  cum  huc  reponendos  esse  illos  ex  Mercuri 
hymno  versus  recte  vidisse  mihi  videar,  facilis  est  coniectura 
eaque  lenissima.    lego  enim  v.  361 

xat  s[/.7)v  t&ov  ts  TaS'  t<jTS 
id  est  'atque  hanc  scitote  voluntatem  meam  esse.'  A  autem 
et  A.  quam  paullulum  inter  se  distent  notum  est,  et  sunt 
profecto  hae  litterulae  mutatae  in  hymni  in  Mercurium  versu 
48  ubi  palmaria  Piersoni  emendatio  est  Xt&opptvoto  pro  Sta 
ptvoto.  quod  cum  aliquis  A  pro  A  legere  sibi  visus  esset, 
quasi  sponte  TaS'  in  [jA/\  abiit  quod  facile  cum  sequenti  fcrs 
iungebatur,  ut  [/.d&tGTa  inde  nasceretur.  ac  iam  ex  nostro 
hymno  illa  secuntur,  sed  deleta  v.  541  b£  vocula,  quibus  ex- 
ponit  Apollo,  sive  recta  sive  falsa  oracula  ediderit,  tamen 
dona  sibi  esse  certa  futura,  id  quod  illud  ipsum  est  quod 
vult.  sunt  autem  hi  versus  non  temere  in  illo  loco  hymni  in 
Mercurium  inculcati,  sed  cum  sede  sua  casu  aliquo  amoti 
exules  errarent,  eo  a  librario  sunt  retracti  ubi  iterum  Apollo 
de  vaticinando  verba  faciebat. 

Restant  cetera  quibus  offendimur  in  fine  hymni.    atque 
versus  507 — 512  nihil  esse  nisi  ineptum  aliquod  addita- 

mentum  ipse  quoque  pro  certo  habeo.  reliqua  autem  usque 
ad  finern  non  ab  eodem  poeta  quo  priorem  hymni  partem 
condita  esse  sed  ad  aliam  narrationem  pertinere  censeo. 
quae  qualis  fuerit  versus  515  clare  monstrat,  quamquam 
nemo  adhuc  id  animadvertisse  videtur.  nam  tum  denique 
haec  verba,  SziSiv,  vsh  w.ot  ap.  v^kbhr^  stt&aptv  jcocI  x.aa77jla 
ToEa,  recto  talo  stant  si  antea  iam  Apollini  Mercurius  aut 
diverso  tempore  et  citharam  et  arcum  aut  semel  vel  hanc 
vel  illum  est  furatus.  nimirum  prius  illud  statuas  necesse 
est  si  a[j.a  vocem  in  legendo  urges,  alterum  si  aut  )Ci9aptv 
aut  y.aa-uXa  Toca,  ut  aaa-x.aL  vix  plus  valeat  quam  Ts-x&e. 
iam  illud  Mercurium  fecisse  nemo  tradidit  neque  magis  ci- 
tharam  eurn  abstulisse  sed  arcum  plures  testantur:  namque, 
ut  unum  clarissimum  poetam  nominem,  Alcaeum  id  naiTasse 
Porphyrio  scribit  ad  Hor.  carm.  110,  ubi  cum  ipse  Horatius 
vv.  9 — 12  haec  de  Mercurio  praedicasset, 

te  boves  olim  nisi  reddidisses 

per  dolum  amotas  puerum  minaci 

voce  dum  terret,  viduus  pharetra 

risit  Apollo, 
simpliciter  ille  adnotavit  'fabula  haec  autem  ab  Alcaeo 
ficta',  sicut  iam  ad  versum  1  monuit  chymnus  est  in  Mer- 
curium  ab  Alcaeo  lyrico  poeta.'  eandem  igitur  rem  quam 
Alcaeum  hunc  poetam  nostrum  quicumque  fuit  in  eis  quae 
interierunt  descripsisse  est  apertum  itaque  xi&apecag  voca- 
bulum  maiore  voce  efferendum.  inerat  autem  in  eis  quae 
deperdita  sunt  etiam  versuum  533  et  539  sq.  explicatio 
itemque  virgae  aureae  donatae  quae  avrtocopov  est  pro  arcu 
Apollini  reddito.  idem  igitur  hic  accidisse  videmus  quod  in 
hymno  in  Apollinem,  quem  ex  duobus  hymnis  constare 
primus  Ruhnkenius  intellexit.  atque  alter  hymnus.  is  in 
Apollinem  Pythium,  et  ipse  initio  mutilatus  est:  neque  enim 
poeta  v.  182  sic  exordiri  potuit,  2 

eiat  §s  cpopjxi^cov  Ay)tou<;  epixuSeog  uto$, 
quin  contra  omnem  morem  vatum  hymnos  condentium  fa- 
ceret.  versus  autem  179 — 181  manifesto  hiatus  inter  duos 
hymnos  explendi  causa  postea  compositi  sunt,  quam  ratio- 
nem  etiam  in  nostro  hymno  parentem  versuum  507 — 512 
secutum  esse  nunc,  opinor,  in  propatulo  est. 

Quibus  expeditis  pauca  de  versibus  568  —  573  addere 
mihi  liceat.  ubi  versus  569  sq.  non  minus  propter  verba 
ipsa  quam  propter  sententiam  ferri  non  posse  iam  alii  intel- 
lexerunt.  ego  vero  nego  ne  versus  quidem568  aut571  recte 
se  habere.  vereor  enim  ne  nusquam  alibi  equi  inuli  oves 
Mercuri  esse  perhibeantur.  sed  hoc  levius  est,  gravius 
autem  quod  si  Apollo  dicit  '  haec  id  est  virgam  auream  et 
Thrias  tibi  habe,  scilicet  pro  arcu  mihi  restituto'  quae  se- 
cuntur  verba  xocl  aypaulou<;  s)ax.a;  (3ou$  non  possunt  non  ad 
citharam  antea  donatam  referri,  quibus  vix  credibile  est 
poetam  ista  animalia  addidisse,  cum  in  re  ipsa  sicut  gesta 
est  nulla  causa  insit  cur  hoc  fecerit.  quod  idem  me  movet 
ut  versus  572  sq.  subditicios  esse  censeam.  contra  ver- 
sus  567  profecto  germanus  est  et  clausula  sua  ansam  dedit 
istius  amplificationis.  atque  haec  quidem  sufficiant  de  ex- 
trema  hymni  parte. 

Venio  nunc  ad  ea  quae  inde  ab  initio  usque  ad  ver- 
sum  462  legimus  et  primum  quidem  ad  examinandos  eos 
versus  in  quibus  praeterea  Hermannus  manum  interpola- 
tricem  adgnovisse  sibi  videtur. 

Atque  eicit  versum  24  quod  eius  fabricator  non  recte 
cogitaverit ,  et  vetustiorem  poetam  aliquanto  aliter  de  testu- 
dine  inventa  dicturum  fuisse  praedicat.  nam  cum  de  abactis 
a  Mercurio  bobus  dicere  coepisset  poeta  (ipsa  sunt  Her- 
manni  verba  p.  XLII  sq.),  debebat  si  praeter  expectationem 
aliquid   aliud  vellet  intexere  non  a  Mercurio   digressionem 

istam  ordiri.  habet  enim  aliquid  perversitatis  haec  ratio 
cum  boves  quaerit  Mercurius  et  tamen  eas  non  quaerit  sed 
citharam  facit.  at  non  quaerit  ille  boves  sed  vult  quaerere, 
id  quod  aperte  prodit  imperfectum  tempus  ^tsiv.  22,  sed 
antequam  propositum  suum  exequatur  testudine  obviam  ei 
facta  in  mentem  aliud  ei  venit:  ut  autem  nunc,  non  postea 
testudinem  inveniat,  id  non  idcirco  a  poeta  factum  dixerim 
cum  Baumeistero  (p.  185)  ut  vim  propriam  vocabuli  £paaiov 
demonstraret:  id  enim  si  agebat  ipsa  voce  illa  Mercurium 
utentem  facere  debuit,  siquidum  propositum  suum  intel- 
legi  voluit;  sed  non  potuit  poeta  alias  quam  aut  hic,  id  quod 
simplicias  erat  (cf.  Hermannum  p.  XLVI),  aut  in  repetendo 
antro  post  versum  145  eius  rei  mentionem  inicere,  quoniam 
testudine  ac  lyra  non  inventa  non  futurum  fuisset  ut  ab 
Apolline  bobus  donaretur,  quod  ipsum  tecte  his  verbis 
significatur,  sxTrfcaTO  [/.uptov  oljiov.  hunc  igitur  versum  ut 
spurium  existimem  a  me  impetrare  non  possum. 

Neque  vero  versum  36  ab  Hermanno  eripi  mihi  patior 
quem  ut  Hesiodeum  malae  interpolatoris  sedulitati  vultdeberi. 
immo  apud  hunc  in  Operibus  et  diebus  (v.  365)  obelo  notan- 
dus  est,  cum  pervertat  orationem  nisi  ad  impeditam  inter- 
pretationem  confugere  mavis  supplenda  penus  voce,  unde 
equidem  eo  magis  abhorreo  quo  certius  est  totam  istam  car- 
minis  Hesiodei  partem  sententiis  confertam  iam  inde  a  versu 
327  usque  ad  versum  380  permultis  pro  natura  sua  addita- 
mentis  intermistam  esse.  quamobrem  is  recte  sensit  qui  in 
margine  libri  Laurentiani,  optimi  inter  codices  hymnorum, 
haec  adscripsit,  Stj.  tov  tjgloSov  zX&j/avTa  tov  gt^ov,  modo 
id  non  de  ipso  Hesiodo  sed  de  eius  interpolatoribus  intelle- 
gatur. 

Ac  ne  in  versu  45  quidem  relegando  Hermanno  adsen- 
tiri   possum.      quamquam  enim  non  iniuria  in  duabus  com- 

parationibus  sic  iuxta  positis  offendit,  taraen  unam  il!am 
quam  inde  effecit  (p.  XLVIII)  probam  esse  negandum  vide- 
tur.  ea  enim  nihil  significatur  nisi  celeritas,  docet  autem 
versus  46  qui  hic  est, 

&;  ocjjl'  stco^  ts  %cd  spyov  sp$£T0  x.i>Wo$  'EpjAYfa, 
non  in  ista  cardinem  rei  versari  sed  in  eo  ut  duae  res  plane 
eodem  temporis  momento  fiant.  dubitari  igitur  non  potest 
quin  verum  Baumeisterus  invenerit  pro  vulgata  lectione  in 
versu  45  atx  ots  coniciens  al  Ss  ts:  sic  enim  item  una  sed  ea 
praeclarissima  evadit  comparatio. 

Iam  ad  versus  75  sqq.  transeundum  est  quos  longam 
Hermanni  quaestionem  (q.  XLVIII  —  LVII)  movisse  non  est 
mirumringenue  enim  fatendum  magnis  difficultatibus  eos  im- 
plicatos  esse.  primum  igitur  nullam  sanam  rationem  exco- 
gitare  possum  cur  Mercurius  vv.  75  sq.  ultro  citroque  boves 
agat  vestigia  id  est  pedes  earum  avertens  scilicet  a  recta  via 
ingredienda:  hanc  enim  vim  habere  verba  ijyC  a7uOGTp£'|a; 
Hermannus  p.  LII  evicit  adlato  simili  dicendi  genere  ex 
X  194  sqq.  tum  autem  7rXavo&as  minime  pro  substantivo 
vocabulo  accipi  potest,  quod  illi  probabile  videtur,  sed  adie- 
ctivum  esse  debet,  quippe  cum  aliter  non  boum  sed  Mercuri 
vestigia  intellegenda  essent.  sed  hic  illi  rei  nullum  omnino 
locum  esse  neque  ipse  Hermannus  neque  alius  quisquam, 
quod  equidem  sciam,  intellexit,  itaque  factum  est  ut  versus 
75  sp.  pro  genuinis  haberentur.  ego  vero  Mercurium  non 
callidissimum  sed  insipientem  futurum  fuisse  censeo  si  pro- 
fecto  sperasset  sic  Apollinem  deceptum  iri:  nam  qui  satis 
temporis  insumit  in  vestigia  persequenda  quamvis  modo  in 
hunc  modo  in  illum  cursum  contorta  et  deflexa  is  tandem 
aliquando  inveniat  necesse  est  in  quam  regionem  abeant. 
quocirca  et  hos  versus  et  versum  210  qui  Mercurium  s7utcrrpo- 
<pa&Y)v  euntem  facit  eiciemus  innixi  etiam  eis  quae  Apollo  Iovi 

de  boum  furto  (vv.  333 — 364)  refert,  ubi  de  ambagibus  qui- 
busillaesintabacta  e  ne  verbum  quidem  legitur.  immo  versus 
342  et  355  quibus  Mercurius  nobis  recta  in  Pylium  regnum 
boves  agens  proponitur  manifesto  testantur  eas  minime  huc 
illuc  actas  esse.  multo  autera  probabilius  id  artificium  est 
quod  vv.  77  sq.  commemoratur,  Mercurium  boves  retroversas 
abegisse  :  ita  enim  multo  magis  ut  Apollinem  lateret  expectari 
potuit.  sed  ne  illi  quidem  versus  ineptiis  vacant:  quomodo 
enim  Mercurins  ipse  retro  ivisse  dici  potest?  deinde  imperite 
hi  versus  TwOiTfca^  participio  ad  ea  qdae  proxime  antecedunt 
adnexi  sunt.  huc  accedit  quod  illud  xari  §'s;x7:aXiv  qlxtuqq 
sSaivs,  quod  per  se  meptum  est,  monstruosissimum  fit  si  ad 
Mercurium  boves  huc  illuc  agentem  refertur.  unde  efficitur 
non  eundem  poetam  et  priores  duos  versus  et  posteriores 
fingere  potuisse.  porro  versus  79  qui  sic  in  libro  Laurentiano 
scriptus  est, 

cavbaXa  a  epiicv  km  yauaft'  aTvLr.civ, 

nullam  habet  cum  eis  quae  secuntur  coniunctionein,  qnare 
Schneidewinus  p.  665  5'  eut  £ppuj/sv  Baumeisterus  S'  z\jt 
a-io^v  coniecerunt.  at  primum  ex  spatio  illo  quod  in 
Laurentiano  vacuum  relietum  est  nondum  sequitar  lectionem 
deteriorum  codicum  S' auTtx'  veram  esse  non  posse,  nam 
saepius  (in  h.  Ap.  Del.  7  Ap.  Pyth.  301  Merc.  5,  42  Ven- 
133)  dubitare  non  possumus  quin  id  quod  difficilius  in  arche- 
typo  erat  dispicere  et  eam  ob  causam  omiserat  librarius  qui 
optimum  illum  codicem  exaravit  ab  eis  qui  ceteros  scripse- 
runt  recte  lectum  sit,  cum  de  reliquis  duobus  eiusmodi  ver- 
sibus  (in  h.  Ap.  Del.  59  et  Ap.  Pyth.  337)  res  in  suspenso 
sit.  deinde  nego  apte  hic  sandalia  sua  Mercurium  abicere 
dici:  neque  enim  ulla  causa  adparet  cur  si  habuit  sandalia, 
quod  nescimus,  abiecisse  ea  perhibeatur,  immo  in  litus  pro- 
iectis  periculum  erat  ne  se  ipse  proderet.    quibus  de  causis 

probo  cum  Hermanno  (p.  XLIX)  et  Frankio  epa^ev  inventum 
a  Matthiaeo.  quod  quoniam  restat  vitium  illud  quodversus79 
nullo  modo  cum  eo  qui  statim  sequitur  cohaeret,  in  hoc  potius 
mendum  est  quaerendum.  idautemetceteraomniaHermannus 
commode  sibi  sanare  videtur  versibus  77 — 79  interpolatori 
tribuendis,  qua  in  re  dissentiendum  ab  eo  puto :  sic  enim  non 
solum  remanent  versus  75  et  76  quos  tolerari  non  posse  supra 
demonstravimus,  sed  etiam  prava est  ob  asyndetonhaec  oratio, 
So^irjs  S'  ou  Xti&sto  ts^vy);'  acppaGT'  Y)S'  avoyjTa  StS7r^£Z£  &ao- 
[xaTa  spya,  et,  quod  gravissimum  est,  nulla  boum  retroversus 
abeuntium  mentio  fit,  quam  si  usquam  hic  faciendam  fuisse, 
rectissime,  opinor,  Frankius  statuit.  nam  quod  omnino  eam 
ex  hymno  expellendam  Hermannus  iudicat,  et  per  se  falsum 
est  et  ad  mire  interpretandos  versus  221  et  344  sq.  eum 
cogit,  ut  taceam  de  versu  211  e  contextu  relegando,  quem 
et  ipse  sed  longe  alia  de  causa  de  qua  infra  p.  38  sq.  dicam 
spurium  esse  puto.  nimirum  vuit  ille  p.  LI  sq.  hos  versus 
nihil  significare  nisi  boves  per  arenam  huc  illuc  actas  esse, 
ut  confusa  hoc  modo  vestigia  alio  ducere  viderentur  quam 
quo  boves  abiissent.  sed  iam  Frankius  contra  haec  recte 
monuit  fieri  non  potuisse  ut  boum  vestigia  ad  pratum  con- 
versa  retro  ferre  viderentur  nisi  ipsae  retroversum  abactae 
essent.  sed  aliud  sententiae  suae  sustentandae  causa  Her- 
mannus  argumentum  adfert  p.  LII  dicens  4quod  si  Mercurius 
bobus  ultro  citroque  agendis  fallere  Apollinem  studebat, 
quid  opus  erat  ut  eas  recessim  ire  faceret?  alterutro  artificio 
et  poterat  supersedere  et  debebat.'  quae  idem  Frankius  hac 
disputatione  infregisse  videtur,  'omnino  quid  est  cur  dicamus 
non  debuisse  Mercurium,  quo  tutius  Apollinem  falleret, 
duobus  utentem  artificiis  boves  primo  ultro  citroque  ducere 
deinde  retroversum  agere?'  sed  quae  ipse  Frankius  et  Bau- 
meisterus  de  genuina  omnium  horum  versuum  conformatione 

sentiunt  aeque  atque  Hermanniana  abicienda  esse  duco  et 
iam  ipse  sententiam  meam  declarabo.  vidimus  igitur  versus 
75  et  76  ferri  non  posse,  vidinius  etiam  versus  77  et  78  ab 
alio  quidem  conflctos  sed  item  e  medio  tollendos  esse,  vidi- 
mus  denique  versum  80  cum  versu  79  (gol^olXx  &'  olutix 
spaisv  ztzI  ^aaa&oi;  aXiYictv)  consociari  non  posse.  colligi- 
mus  inde  haud  ignorantes  haec  non  certa  sed  solum  proba- 
bilia  esse  antiquum  poetam  versui  74  duos  subiunxisse 
quibus  hanc  fere  sententiam  complecteretur,  'occulto  autem 
eas  scilicet  boves  de  prato  ad  mare  agens  nova  et  inaudita 
molitus  est,'  atque  huc  etiam  versum  80  pertinuisse  qui  in 
universum  dolum  Mercuri  indicaret;  deinde  boum  retro  ab- 
actarum  mentionem  factam,  tum  versum  79  secutum  esse 
cui  cetera  inde  a  versu  81  adnecterentur.  postea  autem  ali- 
cui  visum  tertium  Mercurio  artificium,  quod  re  vera<  artificium 
non  erat,  adfingere  eumque  versus  75  et  76  condidisse,  qui 
cum  non  apte  ad  versum  80  olim  hic  lectum  accederent, 
hunc  loco  suo  moverint  sed  ita  ut  in  margine  fortasse  ser- 
varetur,  cum  proxime  superior  interiret.  porro  alterum  hunc 
versificatorem  tertium  excepisse  qui  versus  77  et  78  pan- 
geret,  cum  aut  meliorem  sibi  videretur  boum  retrogradarum 
descriptionem  facere  posse  aut,  cum  casu  pristina  eius  forma 
interiisset,  id  quod  requiri  intellexerat  suo  Marte  conaretur 
restituere:  hunc  etiam  eum  fuisse  suspicor  qui  versum  80 
ibi  ubi  nunc  legitur  insereret  male  usus  duplici  verbi  §ix- 
tcXsksiv  significatione,  quod  proprie  intellegendum  esse  ex- 
istimavit.  scio  hoc  hariolari  esse  sed  malui  ingenue  aperire 
quae  sentirem  quam  nihil  dicere  satis  habens  si  non  incre- 
dibilia  protulero  sed  quae  et  per  se  sana  sint  neque  aliqua 
probabilitatis  specie  careant. 

In  eis  quae  mox   leguntur  Hermannus  recte  ille  quidem 
finem  versus  84  et  initium  sequentis  ob  nomen  Mercuri  in 

rnembro  orationis  secundario  positum  damnavit  sed  iniuste 
etiam  versum86  interpolatori  vindicavit  namquemutans  octiro- 
TpoTwvida^  istud  aperte  corruptum  in  avTtTopviccov  quod  sit 
'penetraturus'  propter  ipsum  huius  verbi  usum  recentiorem 
versum  illum  e  textu  migrare  iubet.  quam  rationem  non  vere 
criticam  esse  nemo  non  videt,  profecto  autem  vocem  istam 
aliam  qaam  Hermanni  emendationem  requirere  inde  patet 
quod  versus  sic  omni  bono  sensu  destitutus  est.  atque  illud 
quidem  certum  esse  mihi  videtur,  oIoltz  hic  particulam  compa- 
rationis  esse,  simillimam  autem  enuntiati  conformationem  ei 
esse  quam  in  versibus  66  sq.  habeamus.  quidnam  igitur  inter 
se  comparatur?  dicitur  Mercurius  calceamentis  ex  virgultis  in- 
dutus  cavere  ne  vestigia  relinquat,  quod  non  ab  omni  parte 
recte  se  habet:  vestigia  enim  relinquit  sed  non  pedum:  quam- 
obrem  id  ipsum  necessario  addendum  erat.  iam  cum  versus  86 
corruptus  sit,  hanc  eum  suspicor  sententiam  prodere  debere, 
'qualia  scilicet  vestigia  "is  qui  longum  iter  conficit  sponte  id 
est  pedibus  facit  vel  relinquit'.  sed  quod  fuerit  verbum  aut  ab 
auTO  incipiens  aut  vocem  avTo^  sequens  quod  olim  hic  legeba- 
tur  invenire  non  potui. 

Sequitur  ut  de  versibus  103  sqq.  disputem.  Hermannus 
enim  p.LVII  cmirum  est',  inquit,  'boves  qui  iam  v.  103  in  sta- 
bulum  pervenisse  dicebantur  iterum  v.  106  in  stabulum  actos 
narrari;  mirum  etiam,  cum  v.  105  pasti  esse  perhibeantur, 
v.  107  pascentes  describi;  mirum  denique  v.  106  x-al  to;  t/iv 
dici  ubi  xai  omitti  debebat'.  hoc  posterius  autem  vanum  ar- 
gumentum  est :  nam  redarguitur  cum  aliis  exemplis  quae  apud 
Baumeisterum  videas  tum  versu  huius  ipsius  hymni  13.  illa 
vero  in  quibus  praeterea  sese  offendisse  ait  vereor  ut  in  poetae 
verbis  re  vera  insint.  notum  est  enim  d$  praepositione  non 
modo  aliquam  rem  in  ipsam  alteram  inire  significari  sed  inter- 
dum  etiam  nihil  aliud  nisi  in  regionem  eius  abire,  id  quod  hie 

locum  habere  sequentia  clamant,  siquidem  V/jvo6c,  quod  et 
ipsum  ex  praepositione  illa  pendet,  non  est  'in  aquationes'  sed 
'ad  eas',  ut  non  omnino  necessaria  videatur  Scbneidewini  con- 
iectura  (p.  665)  £7u'  pro  £<;.  porro  alterum  quod  reprebendit  in 
his  versibus  Hermannus  non  est  quod  male  nos  habeat.  con- 
venit  enim  rei  naturae  boves  post  longum  iter  quamvis  bene 
pastas  haud  facile  pati  se  in  stabulum  congregari  sed  coactas 
demum  et  etiamtum  mandentes  eo  se  convertere. 

Ac  ne  in  proxima  quidem  difficultate  Hermanni  iudicium 
probare  possum.  scilicet  versum  119  adsignat  interpolatori, 
qui  versus  genuinum  expulerit  in  quo  mactandarum  boum  dua- 
rum  notio  infuerit;  ut  autem  in  eo  quem  postea  interpositum 
praedicat  inesse  possit,  non  modo  versumllS  omisisse-recen- 
tiorem  poetam  putat  sed  etiam  S'  v.  120  in  eius  oratione  ex- 
tirpat.  et  profecto  antiquiorem  ita  ut  vult  scribere  potuisse 
nemo  infitias  ibit,  sed  non  minus  adparet  interpolatorem  mu- 
tationibus  suis  nil  consecutum  esse:  £ur  enim  Mercurius  vol- 
vit  boves  quas  iam  prope  ignem  accensum  traxerat?  accedit 
quod  totus  versusll9  tot  et  tantis  difficultatibus  laborat,  quas 
recte  Baumeisterus  indicavit,  ut  tutissimum  sit  eum  non  temere 
eicere  sed  conari  ita  manum  emendatricem  ei  adhibere  ut 
aptam  mactandi  notionem  contineat,  id  quod  mihi  quidem  non 
magis  atque  Baumeistero  contigit.  ergo  amplianda  res  videtur. 
sed  vide ,  si  placet,  num  adrideat  tibi  quod  infra  p.  44  sq.  hac 
de  re  disputabimus. 

Transeo  ad  versus  145 — 147  quos  Hermannus  obelo  nota- 
vit,  cum  Baumeisterus  versus  148  sq.  eicere  malit.  sed  hunc 
nihil  moror,  ille  autem  versus  146  sq.  cum  148  sq.  pugnare  iu- 
dicat  quod  Mercurius  domum  suam  id  est  antrum  ingressus  id 
petere  dici  non  possit.  deinde  miratur  quod  caveat  ille ,  cum 
aurae  et  nebulae  similis  in  domum  irrepsisset,  ne  pedibus  stre- 
pitum  faciat.    sed,   ut  'O^yipix-coc  prius  ad  hoc  posterius  re- 

spondeam,  non  est  Mercurius  slJWXov  ajxaupov  quod  rcaoa 
ySkriiboi  ^LasOvIvai  possit  sicut  illud  quod  Penelope  in  §  per 
quietem  sibi  oblatum  vidit  sed  incurvata  cervice  similis  aurae 
nebulaeque  id  est  suspenso  gradu  domum  intrat,  ut  naturalem 
corporis  habitum  non  exuat,  itaque  curare  debet  ne  strepat, 
siquidem  matrem  latere  cupit.  iam  venio  ad  prius  Hermanni 
argumentum,  quod  recta  verborum  explicatione  labefactatur. 
quid  enim  impedit  quin  genetivum  avTpoo  cum  t&6aa;  coniun- 
ctum  eodem  plane  modo  positum  esse  putemus  quo  toties  apud 
Homerum  xoviovts^  7usSlolo  legitur?  ingreditur  igitur  M'ercu- 
rius  antrum  et  procedit  usque  ad  penetralia  ubi  ipse  cum  matre 
domicilium  habet. 

Paullo  post  versus  151  — 153  Hermanni  reprehensionem 
non  fugerunt  sed  iniustam ,  credo  neque  enim  quicquam 
causae  adfert  nisi  quod  versus  153  non  cohaereat  cum 
praecedentibus;  improbat  autem  Ilgeni  emendationem  satis  le- 
nem  et  commodam  in  versu  151  CTrapyava  cY  pro  c77rapyavov 
legentis,  quae  ei  parum  tuta  videtur  praesertim  in  scri- 
ptore  interpolationibus  corrupto.  sed  ut  mittam  quod  sic  co- 
gitur  aliam  versus  150  terminationem  (auTac  OTSiTa)  inter- 
polatori  dare,  ipse  sibi  quodani  modo  refragatur  in  versu  152 
aliquanto  audacius  quam  ille  ibi  sed  elegantissime  et  vero 
haud  absimiliter  coniciens  rcapoiyvus  "kouyos  a&uptov,  ut 
venustissima  imago  pueri  ludentis  et  lodicem  manibus  paul- 
lulum   aperientis    nobis    ante  oculos  ponatur. 

Vv.  239  sqq.  rursus  duplicem  recensionem  contamina- 
tam  deprendisse  sibi  Hermannus  videtur.  postquam  enim 
egregie  v.  241  cpvi  et  v.  242  sypr^ccov  stsov  ys  restituit  a 
versu  239,  qui  aperte  labem  traxit,  profectus  post  hunc 
eiusmodi  quid, 

etv  6Xty<*>  sXcya^,  KScpa^Yjv  j^stpa;  T£  ^oSa;  ts, 
excidisse  opinatur  propter  similem  versum   240    quem    una 

cum  duobus  sequentibus  interpolatori  tribuit:  nimirum  vult 
in  versu  239  haec  coniungi,  co^  'Epjwfe  e>t&spov  tScbv  a)i££tv£v, 
s  auTov  vero,  cum  sic  nonhabeat  quo  referatur,  adeum  quemex 
consortio  reliquorum  exturbatum  dicit  versum  trahi.  at  si- 
mile  quid  hic  accidit  viro  excellentissimo  quod  supra  v.  45 
ubi  Baumeisteri  correctione  alv  Ss  t£  omnia  plana  et  per- 
spicua  fiunt.  is  autem  cum  in  hoc  versu  239  corruptelam 
insanabilem  inesse  praedicat  fortasse  fallitur.  neque  enim 
ipse  neque  ceteri  videntur  respexisse  ea  quae  proxime  ante- 
cedunt  in  quibus  prior  pars  comparationis  inest.  sicut 
enim  densus  cinis  occultat  carbones  candentes  sic  Mer- 
curius  fasciis  se  involvit.  tertium  igitur  quod  dicunt  com- 
parationis  in  non  comparendo  positum  est.  quare  versum 
239  sic  legendum  proponimus, 

co;  rjEpf/,7fe  sz.aspyov  ^cbv  oivitCkz  £  auTOV, 
cuius  si  probatur  tibi  emendatio,  tota  corruit  opinio  Her- 
manni.  flectendum  autem  avsstXs  ab  av£&co,  extare  autem  ver- 
bum  stXstv  0  215  probat  ubi  £i>vO[/ivcov  occurrit.  porro 
hoc  verbum  augmentum  £  initio  capere  posse  simili  forma 
seiXsov  S  447  demonstratur  ab  £l^£co  ducenda  quod  idem 
valet  atque  eiXto.  composito  autem  cum  ava  praepositione 
Thucydides  utitur  YII  8l  4  av£t,V/i&£VT£;  dicens,  cui  scho- 
liasta  (JuaTpacp£VT£;  adscripsit  id  est  compulsi.  atque  alios 
quinque  scriptores,  Cassium  Dionem  dico  Philostratum  Plu- 
tarchum  Iosephum  Longinum,  qui  et  ipsi  hoc  vocabulum 
adhibuerint  Stephanus  tibi  in  Thesauri  tomo  I  2  p.  672  D 
indicabit,  ut  tutum  ab  omni  reprehensione  videatur  id  quod 
reposui:  nam  aptum  esse  ad  sententiam  et  lenissima  litte- 
rarum  mutatione  ortum  in  propatulo  esse  puto.  illud  ad- 
dendum  est,  consulto  me  v  quod  vocant  s^sXxixjTtxov  dele- 
visse.  recte  enim  omnino  Hermannus  in  Orphicorum  editione 
sua  p.  774  contendit  non  solum  apud  Homerum  sed  etiam 

apud  recentiones  ot  et  s  voculas  semper  ita  usurpari  quasi 
digamma  instructae  sint  probatque  illud  in  paginis  sequenti- 
bus  perlustrandis  et  examinandis  eorum  carminibus.  et 
profecto  legimus  etiam  in  nostro  hymno  v.  26  yj  pa  ot,  ver- 
sum   159  autem  sic  scribendum  esse  conicio, 

vi  s  Xa&ovTa  [/.STacjcra  xar  ayxsa  <pY)^Y)TSU<7Siv. 
quod  cum  praeter  eum  versum  de  quo  agimus,  ubi  una 
littera  detracta  s  a  consonanti  incipiens  consequimur,  nil 
relinquatur  nisi  ou^s  xi$  ot  v.  143,  vix  dubitandum  est  quin 
corrupta  haec  sint  verba,  neque  habeo  quod  contra  Her- 
manni  coniecturam  ouSs  Tt  ot  proferam.  sed  iam  ad  institutum 
revertar  meum. 

In  Mercuri  igitur  oratione  qua  boves  se  Apoilini  fura- 
tum  esse  negat  (vv.  261 — 277)  versus  265  Hermanno  sub- 
diticius    videtur.     offenditur    enim    negationibus   in   versibus 

263  —  265  toties  sine  copula  repetitis,  cumque  Apollo  postea 
Iovi   referens    quae  Mercurius   dixisset   solos   versus   263    et 

264  respiciat  (vv.  363  sq.),  tertium  qui  hic  legitur  condem- 
nat.  sed  fallitur,  si  quid  video.  Apollo  euim  ne  potest 
quidem  hunc  adferre  utpote  qui  causam  cur  Mercurius  fu- 
rem  se  fuisse  neget  contineat.  quod  autem  ad  particulam 
negativam  tam  saepe  sine  copula  repetitam  attinet,  ipse  Her- 
mannus  certissimum  esse  ille  quidem  p.  LXHI  praedicat 
antiquum  poetam  versum  264  sic  ut  versum  364  conformasse 
scribendo, 

ouSs  X.S  [r/ivusata'  ouo'  av  [XTjVinrpov  apotaviv, 
sed  in  ipso  carminis  contextu  non  audet  haec  typis  scribere: 
de  re  ipsa  autem  satis  convenienter  Baumeisterus  disputavit, 
qui  apte  etiam  v.  265  outs  codicum  in  ouSs  mutavit,  cum 
Hermannus  ouTt  ex  versu  377?petat. 

Paullo  post  Hermannus  eiusdem  orationis  versus  273 — 
277   secludit:   quod   num   recte  fecerit  quaerendum.     atque 

priores  quidem  causas  quibus  motus  id  fecit  apte  dudum 
Frankius  infirmavit,  restat  tertia  eaque  gravior.  Hermannus 
enim  p.  LXV  'antiquus  poeta',  inquit,  'si  Mercurium  iurato 
negantein  introduxisset  vix  id  praeteriri  ab  Apoliine  sivisset, 
praesertim  cum  ea  re  crimen  Mercuri  augeri  debuisset.' 
recte:  nam  auguratus  v.  213  Apollo  compertum  habet  pro- 
fecto  a  Mercurio  boves  abactos  esse.  sed  adcuratius  versus 
274  —  276  inspicientem  fugere  non  potest  re  vera  Mer- 
curium  iusiurandum  non  dare  sed  callide  G-ta^cGfrai  tantum- 
modo  id  est  adseverare  sese  neque  ipsum  furem  esse  neque 
alium  furantem  vidisse.  quae  cum  ita  sint,  iusto  iure  de  hac 
re  Apolio  apud  Iovem  tacet:  tum  autem  non  est  quod  Her- 
manno  morigeremur. 

Versum  332  Hermannus  resecat  nihil  addens  quam  ne- 
minem  semel  monitum  antiquo  eum  poeta  fdignum  iudica- 
turum  esse.  et  profecto  otiosus  est  si  quis  alius  cum  Bau- 
meisterum  secutus  cttouoVlov  velocem  celerem  intellegis. 
sed  in  promptu  est  gravem  interpretari,  ut  proximi  supe- 
rioris  versus  ratio  habeatur  in  quo  est  cpuviv  y.r,Q\jy.oq  sj(0VTa: 
praeconum  est  enim  gravitatem  quandam  prae  se  ferre. 

Minus  etiam  quam  hoc  de  versu  Hermannus  de  versu  348 
expellendo  disputat,  quem  simpliciter  adfirmat  aperte  re* 
centiorem  esse ;  quod  cur  nullam  probabilitatem  habeat  Bau- 
meisterus  demonstravit. 

Contra  vix  dubitari  potest  quin  rectissime  Hermannus 
versus  379  —  382  e  medio  sustulerit  ac  Jibenter  his  eius 
verbis  quibus  p.  LXVII  inanes  versus  conficit  subscribo, 
'sententiae  argutae  abruptae  male  nexae,  oratio  non  qualem 
in  antiquo  poeta  expectes:  cuius  modi  haec  sunt,  &>;  oX(3to; 
svyjv,  <piXco,  oiabca  x.oti  auTo;  non  ad  praegressa  sed  ad  se- 
quentia  relatum.'  atque  ipse  eo  etiam  offendor  quod  Mer- 
curius  v.  380  dicit  ouS'  uTcsp  ou&ov  sjStiv:  id  enim  adversatur 

versui  23,  adversari  autem  non  licet,  quod  aliter  iniuste 
Iuppiter  v.  390  Mercurium  su  xal  sTucTa^ivox;  apvsu[j.svov 
<m<pl  Poscclv  adpellaret.  deinde  quod  Solem  imprimis  se 
vereri  Mercurius  v.  381  dicit,  adparet  quidem  id  eum  facere 
quod  ille  T^avT'  s<popa  x,al  TravT'  S7ua3COusi,  sed  id  ipsum 
significandum  erat.  neque  apte  idem  v.  382  se  Apollinem 
oTu^sc&ai  id  est  metuere  profitetur:  per  contemptum  enim 
de  eo  loquitur]  vv.  370  sqq.  dicens  simpliciter  yjX&sv,  ays 
cetera  ipso  nomine  non  addito.  rectissime  igitur  Hermannus 
iudicavit,  nisi  quod  paullo  confidentius  ab  interpolatore 
versus  383  sq.  omissos  fuisse  contendit.  is  enim  quicumque 
fuit  versificator  qui  tam  multa  in  istis  versibus  pangendis  in 
sese  commisit,  is  igitur  etiam  in  eo  peccasse  existimari 
poterit  ut  o!cr&a  x.al  auToc  cum  insequente  enuntiato 
iungeret. 

Atque  etiam  in  versibus  393  sq.  exilio  multandis  verum 
Hermannus  invenisse  videtur;  quamquam  si  de  hac  re  alii 
aliter  censebunt  statuendum  esse,  non  mirabor:  est  enim 
magis  in  sensu  quodam  recti  positum  quam  in  manifestis 
vitiis  detegendis.  nam  cum  alia  defendi  posse  scio  tum  syl- 
labam  brevem  ante  mutam  cum  liquida  coniunctam  quae  in 
dcTOzpu^s  inest  similia  tuentur  exempla  guv  S'  apa  <ppa<7<ja- 
j;-svo<;  (v.  294)  et  s&Y)SuTai  jj.zki  ^topov  (v.  560).  nihilo- 
minus,  ut  iam  dixi,  mihi  quoque  spurii  isti  versus  videntur, 
cum  sint  non  modo  non  necessaria  sed  etiam  narrationem 
male  tardans  explicatio  tou  7)ys(/.ovsustv  et  6[/.6<ppova  du^ov 
s^slv  in  versibus  391  sq. 

Difficilior  etiam  quaestio  est  de  versibus  447  —  449: 
quos  cum  deleri  vult  Hermannus  imprimis  ductus  videtur 
hisce  verbis,  tic  ixousa  ajxrj^avstov  fxs^sStovtov,  quae  de 
cantu  curas  leniente  cum  aliis  intellexisse  putandus  est.  et 
recte:  nam  nobis  quidem  investigare  non  contigit  unde  II- 


31 


genius  collegerit  {/.s^eitovas  esse  meditationem.  mira  autem 
profert  Baumeisterus,  qui  cum  omni  modo  hos  versus  reti- 
nendos  esse  studeat  evincere,  non  dubitet  ad  originationem 
veterum  confugere  [/.oOcrav,  quae  hic  aperte  cantum  signi- 
ficat,  ex  Cratylo  Platonis  (p.  406  A)  a  (/.coa&ai  repetens.  sed 
ut  haec  linquamus,  siquidem  recta  est  illa  versus  447  lectio 
(de  qua  duplici  nomine  dubitari  posse  video),  Hermanni 
sententia  amplectenda  est.  tum  enim  inter  ts^vtiv  et  TptjJov 
id  est  inter  artem  et  exercitationem  plane  aliena  inter- 
ponuntur  quae  omnia  pessumdant.  sed  fortasse  reperietur 
aliquando  talis  clausulae  istius  versus  emendatio  ut  nomi- 
nentur  tres  deinceps  res  optime  inter  se  cohaerentes. 

Denique  quod  Hermannus  versum  455  ut  ieiunum  eicit, 
non  adstipulor,  cum  non  intellegam  quare  is  qui  aliquid  ad- 
mirabile  esse  dixit  sicut  hic  Mercurius  v.  443  postquam  cur 
id  dixerit  uberius  exposuit  non  iterum  rediens  unde  est  di- 
gressus  admirationis  suae  signum  edere  possit. 

Iam  cum  Hermannum  etiam  per  eam  epistulae  partem 
quae  ad  reliquum  hymnum  excepto  fine  spectat  secuti  sumus, 
illud,  opinor,  adparet,  interpolatorem  quem  extremam  hymni 
particulam  additamentis  inquinasse  supra  vidimus  ne  a  cete- 
ris  quidem  manum  abstinuisse,  quamvis  saepe  usu  venerit 
ut  ab  Hermanno  interpolationes  nimis  cupide  sectanti  disce- 
dendum  videretur.  sed  antequam  ad  ea  transeam  quae  ipse 
animadverti  breviter  monendum  est  de  paucorum  versuum 
athetesi  qua  is  usus  est  qui  alioquin  mirum  quantum  ab  in- 
dagandis  interpolationibus  abhorret,  Baumeisterum  dico. 

Is  enim  plane  cum  Schneidewino  facit  qui  p.  667  sq.  ver- 
sus  99  sq.  et  141  a  consortio  reliquorum  arcuit.  et  profecto 
quinto  mensis  die  Luna  non  in  nocte  finienda  speculam  ad- 
scendit  lucemve  spargit.  at  in  poeta,  non  in  prosae  orationis 
scriptore  versamur,  cui  cum  munus  iniunctum  sit  omnia  ad 

naturam  rei  narrare,  ille  animis  nostris  laetitiam  adferre  de- 
bet  venustate  imaginuni  ante  mentis  quasi  oculos  ponenda. 
hunc  igitur  nisi  ad  vivum  resecare  vis  non  nulla  ei  concedas 
oportet  quae  alteri  iure  vitio  vertuntur.  quod  hic  non  fecisse 
duos  illos  viros  in  aperto  est:  nam  cogitando  demum  conclu- 
dendoque  hos  versus  non  omnino  recte  se  habere  adsequi- 
mur.  accedit  quod  non  ipse  poeta  v.  19  finxit  quarto  mensis 
die  Mercurium  natum  esse  sed  ex  communi  opinione  rettulit, 
ut  magis  etiam  possit  excusari.  quamobrem  optimo  iure  illos 
versus  postliminio  nobis  in  sedem  suam  reducere  videmur. 

Ac  ne  Ilgenio  quidem  adstipulari  possumus  qui  retinet 
versus  99  sq.,  recidit  versum  98.  sic  enim  versum  97  inter- 
pretatur,  'cessabat  nox  obscura  esse  et  per  obscuritatem  auxi- 
lium  ferre  latroni',  ut  versui  99  opponatur.  nolo  nunc  exa- 
minare  num  profecto  ille  versus  ita  intellegi  possit,  quod 
equidem  negaverim,  neque  rnagis  iuvat  cum  Groddeckio 
alliisque  quaerere  utrum  r\  tt^siwv  vuc,  duae  noctis  partes 
excepta  tertia  an  simpliciter  maior  pars  sit,  illud  dico,  in 
extirpando  versu  98  falso  argumento  Ilgenium  esse  usum. 
miratur  enim  quomodo  Mercurius  boves  in  stabulum  congre- 
gare  duas  mactare  ignem  accendere  materiam  ignis  colligere 
carnes  assare  assatas  in  duodecim  partes  dividere  farcimina 
parare  pelles  supra  petra  extendere  pedes  et  capita  boum 
comburere  favillam  abstergere  potuerit,  cum  fecerit  haec 
omnia  eo  tempore  quo  JTa^a  op&poc  sytyvsTO  (fyaiospyo; 
(v.  98),  ad  Cyllenen  rursus  venerit  op&pto^  (v.  143)  id  est 
(b?  op&po;  sysvsTo  (non,  ut  ipse  dicit,  syiyvsTo).  neque  re- 
pugnat  quod  Maia  filium  reversum  his  verbis  vv.  155  sq.  in- 
crepat, 

TL7TTS  <7U,  7T0t/U^0£//?)Ta,  7TO&SV  TO&S  VUXTO$  SV  COpY) 

sp^y),  avatSsnqv  S7ttstasvs; 
op&po;  enim  est  crepusculum  ante  ortum  solis  itaque  optime 

ad  noctein  pertinere  dici  potest:  cuius  altera  pars  est  vera 

nox  caliginosa,  unde  ttocvvu^lo;  v.  141.     miratur  igitur  Ilge- 

nius  quod  tam  praestigiosa  celeritate  ista  omnia  a  Mercurio 

peracta  sint  et  recte  miratur  vel  potius  nimis  recte.    in  poesi 

enim  anxia  temporis  computatio  locum  non  habet,  modo  ne 

verba  verbis  eontradicant,  ut  aperte  id  negetur  quod  alias 

adfirmatur;  tum  enim  sine  ulla  dubitatione  aut  corrigendum 

aliquid  aut  resecandum.     eiusmodi  autem  difficultatem  hic 

non  invenimus,  quapropter  a  relegando  versu  98  abstinendum 

esse  censeo.      atque  addam  ex  hoc  ipso  hymno  exempluni 

aliud  simillimum.    nimirum  eadem  celeritate  incredibili  Mer- 

curius  e  Pieria  Onchestum  proficiscitur.     vesperi  enim  cum 

sol  occasurus  esset  in  Pieriam  venit  bovesque  furatur  (v.  68 

cf.  vv.  197  et  341)  et  paullo  post  solis  occasum  iam  Onchesti 

est  (cf.  v.  206),  quod  inter  oppidum  et  illam  regionem  mul- 

tum  viae  interest:  sed  noli  eam  ob  causam  de  interpolatore 

cogitare,  immo  cum  ipsae  temporis  notiones  inter  se   con- 

ciliari  queant.  tantummodo  confitearis  oportet  celerrime  Mer- 

curium  iter  suum  confecisse.     sed  inquiramus  nunc  in  alia 

quae  quamquam  adhuc  pro  genuinis  venditantur  tamen  ferri 

non  posse  puto. 

Ac  primum  quidem  adeundi  sunt  versus  125  sq.  qui  cum 

viris    doctis    multas    difficultates    creassent,    ab    Odofredo 

MuIIero  in  Gerhardi  Studiis  Hyperbor.  Rorn.  p.  310  —  316 

egregie  explicati  sunt.     namque  sunt  haec  verba  ad  antrum 

quoddam   quod  proxime  a  Pylo  Messenio  abest  referenda: 

quo  Mercurium  boves  abdidisse  etiam  Antoninus  Liberalis 

in  tertia  et  vicesima  transformatione  scribit.     id  enim  an- 

trum  refertum  est  lapidibus  e  stilicidio  natis  qui  mira  figura- 

rum  varietate  notabiles  sunt.     hos  autem  Miillerus  ingeniose 

suspicatur  ansam  dedisse  ut  homines  inter  alia  etiam  duo 

coria  bubula  adgnoscere  sibi  visi  eadem  esse  arbitrarentur 

quae  Mercurius  ibi  olim  suspendisset  atque  eius  communis 
opinionis  respectum  a  poeta  vv.  125  sq.  haberi.  sed  hunc 
non  eum  esse  posse  qui  Mercurium  ad  Alpheum  flumen  ve- 
nisse  v.  101  narret  nemo  animadvertit.  est  autem  sane  ille 
versus  genuinus,  cum  non  modo  versu  139  sed  etiam  versu 
398  comprobetur  ubi  coniunctim  dicitur 

ss  FIuXov  7)[/.a&6evTa  zk  *A>.<petou  Tcopov  tEov. 
luce  igitur  clarius  est  confusum  esse  regnum  Pylium  per 
quod  Alpheus  fluit  et  Pylum  Messenium.  sed  abfuisse  ab 
antiquo  hymno  versus  125  sq.  etiam  inde  perspicitur  quod 
vv.  403  sq.  Apollo,  quamvis  procul  a  fratre  absit  in  limine 
antri  stante,  tamen  pelles  bubulas  conspicit.  id  enim  insa- 
num  esset,  si  profecto  non  extra  antrum  sed  in  eo  ipso  ex- 
pansae  fuissent,  ut  clamant  versus  125  sq.  recte  a  Mullero 
explicati.  quos  sine  dubio  eiciendos  esse  nunc  nemo,  puto, 
infitiabitur.  versum  autem  127  sic  fere  ante  interpolationem 
istam  constitutum  fuisse  arbitramur, 

aOTap  £ftki$  'Ep[///te  eipucaTO  Tuiova  spya. 
Atque  hac  fraude  detecta  fieri  non  potest  quin  alteram 
cum  illa  cohaerentem  odoremur.  recte  enim  Schneidewinus 
p.  670  sq.  id  quod  Miillerus  invenit  etiam  ad  versus  134  sqq. 
adhibuit.  scilicet  in  eodem  antro  etiam  pingue  et  carnes  boum 
mactatarum  religiosi  homines  videre  sibi  videbantur,  itaque 
idem  qui  versus  125  sq.  composuit  paullo  post  illarum  quo- 
que  rerum  mentionem  intulit  dicens  eas  a  Mercurio  alte 
sublatas  in  loculis  antri  repositas  esse,  ut  puerilis  furti  mo- 
nimentum  esset.  hos  igitur  versus  expellere  cum  ratio  quae 
inter  ipsos  et  priores  illos  intercedit  iubet  tum  res  ipsa  postu- 
lat  ut  fiat.  quis  enim  umquam  audivit  sacra  diis  oblata 
igne  non  absumpta  esse?  et  quomodo  Mercurius,  qui  id  non 
fecit,  v.   138  omnia  x.aTa  jpioc  id  est  xaTa   j^otpav  perpe- 

trasse  dici   potest?    accedit    illud    quod    verbis   quae   sunt 
&Xk<k  Ta  asv  (v.  134)  non  recte  vv.  136  sq.  opponitur 

iisi  Ss  EuXa  /taYxav'  aystpac 
ouXottoS'  ouXoxapTiva  ttuooc  xaTSoaavaT'  auT{/.fj, 
iu  quibus  ouX6tco6'  ouXo3tapr,va,  quae  verba  adiectivorum 
vice  funguntur,  ne  habent  quideru  quo  referantur.  haud  ab- 
surde  igitur  Schneidewinus  p.  671  et  Baumeisterus  unum 
versum  aut  post  versum  136  aut  ante  ea  quae  supra  posui 
excidisse  suspicantur.  sed  cum  priora  illa  vitia  remaneant, 
certissimum  videtur  etiarn  versus  134  sq.  et  medium  136 
relegare.  interierunt  autem  hac  interpolatione  pauca  verba 
initio  versus  136  in  quibus  inerat  obiectum  verbi  rcspav 
(v.  133;  quo  aegre  caremus:  id  autem  ipsum  cogitatione 
etiam  ad  ou)v6t;o§'  ou^oxapYjva  illud  supplendum  erat.  omnes 
igitur  duodecim  portiones  sacrificii  Mercurius  flammis  tradi- 
disse  est  putandus,  id  quod  non  solum  tutum  est  ab  omni 
vituperatione  sed  etiam  declarat  cur  Mercurius  se  a  sacra 
coena  abstinuerit:  nimirum  si  unam  ex  illis  portionem  com- 
edisset,  se  ipse  in  sacrificando  honore  minime  ornare 
potuisset. 

Deinde  offendor  versibus  193 — 196  cum  versibus  73  sq. 
collatis.  in  his  enim  quinquaginta  vaccae  commemorantur 
quae  de  grege  sint  abactae,  ex  illis  omnes  fuisse  facile 
colligitur:  nam  qui  dicit  vv.  195  sqq.  taurum  relictum  esse, 
vaccas  non  item  is  de  omnibus  vaccis  abactis  necessario 
cogitat.  iam  quaeritur  utra  enarratio  genuina  sit.  atque 
prior  illa  non  modo  versu  437  confirmatur.,  sed  etiam  con- 
tra  alteram  ipsa  describendi  ratio  pugnat.  scilicet  is  qui 
ex  grege  solum  taurum  relictum  esse  adfirmat  multo  vel 
potius  unice  aptam  orationem  habebit  si  totum  gregem  ex- 
cepto  tauro  vol  omnes  vaccas  gregis  e  conspectu  abiisse 
dicet,  non.vaccas  ex  grege,  id  quod  vv.   191   sqq.  legimus. 

nam  kqLgoli  briksion  scilicet  (36s<;  non  sunt  alle  kuhe  sed 
alles  kuhe:  aliter  enim  etiam  in  eis  quae  secuntur  7&dc<ja$ 
arte  cum  hisce,  xspdcscatv  SXwct&s,  iungendum,  interpunctio 
autem  ante  verba  sc;  aysXv^  delenda  esset,  unde  perversa 
si  proxima  spectamus  oppositio  existeret  quod  taurus  et 
ipse  cornibus  insignis  est.  porro  quid  sibi  vult  in  versu 
196  8  St)  TTspl  &au;xa  TSTuxTac?  nimirum  taurum  et  quattuor 
canes  boves  tuentes  relictos  esse.  nonne  paullo  ante  tau- 
rus  a  vaccis  secretus  pastus  esse  narratur?  et  cur  canes 
illi  vaccas  sequi  necesse  erat?  qui  si  probi  fuissent,  vac- 
cas  abigi  non  pati  debuerunt,  sin  minus,  quod  hic  nobis 
statuendum,  non  una  cum  illis  eos  abiisse  consentaneum 
est.  pleni  igitur  sunt  isti  versus  ineptiarum,  ut  nihil  re- 
linquatur  nisi  ut  exulare  eos  inbeamus.  neque  vero  etiam 
versum  340  eiciemus, 

yXi^ioLc,  S'  sx,  ^st^tovo;  s;/.a<;  (iouc  &X£T'  £^*uvcov, 
quippe  quem  Apollo  indignabundus  apud  Iovem  eflferat:  est 
enim  eorum  qui  iniuria  adfecti  aliquem  accusant  rem  quam 
perpessi  sunt  exaggerare  ut  facilius  isti  invidia  confletur, 
qnibus  de  causis  maiorem  quam  quinquaginta  vaccarum 
gregem  Apollini  fuisse  eum  qui  antiquum  hymnum  condi- 
derit  finxisse  necesse  statuamus,  versus  193 — 196  autem 
qui  huc  non  quadrent  secludamus. 

Secuntur  mox  non  magis  iusta.  postquam  enim  cum 
sene  confabulatus  est  Apollo  iter  persequitur  et  avem  con- 
spicit  cuius  volatu  monitus  Mercurium  boves  abegisse  intel- 
legit.  is  enim  simplex  est  intellectus  verborum,  oicovov 
S'  svosc  TavoGfonrspov  (v.  213),  quidquid  Baumeisterus  ob- 
loquitur.  propere  igitur  festinat,  verum  non  ad  Cyllenen  sed 
Pylium  regnum  versus,  quod  omnino  est  absurdum.  id  enim 
tum  demum  intellegi  posset,  si  neque  de  fure  quic- 
quam    comperisset    neque    ubi    boves    tunc  temporis    ver- 

sarentur  cognovisset.  atque  has  quidem  ignorat:  senem 
enirn  istum  nihil  ei  respondere  potuisse  nisi  eadem  via 
quam  ipse  usque  ad  Onchestum  secutus  esset  id  est  in  Py- 
lum  ducente  (cf.  v.  342)  eas  perrexisse  manifestum  est. 
praeterea  nullam  earum  Apollinem  notitiam  habuisse  non 
solum  haec  verba  quibus  Mercurium  compellat  (vv.  254  sq.) 
indicant,  trr'vus  f/.oi  (3oO<;  9£(jgov,  et  versus  302  sq.  sed  docet 
tota  narratio.  primum  enim  cur  vv.  246  sq.  omnes  antri 
recessus  circumspicit  et  tria  adyta  aperit  nisi  ut  experiatur 
num  boves  ibi  sint?  deinde  cur  ad  Iovem  se  cum  fratre 
confert  nisi  ut  ab  isto  hic  cogatur  boves  monstrare?  sed 
ut  de  hisce  nihil  scit  Apollo  ita  de  fure  certior  factus  est: 
hic  igitur  petendus  ei  erat:  aut  enim  etiamtum  apud  eum 
boves  erant  aut,  si  non  erant,  sperari  potuit  fore  ut  inqui- 
rendo  minitandoque  fieret  ut  indicaret  ubinam  furtum  ab- 
scondisset.  atque  etiamsi  boum  mansionem  aeque 
ac  furem  compertam  habuisset,  non  hanc  Apollo 
adire  sed  Mercurium  convenire  et,  cum  boves  dissimulasset, 
eo  debuit  adducere  quo  reconditas  esse  scivit:  haec  enim  sola 
fuisset  recta  agendi  ratio.  quibus  de  causis  utique  ridiculum 
erat  regnum  Pylium  petere.  sed  petit  id  Apollo :  at  cum  nube 
se  involvisset  et  vestigia  Mercuri  et  boum  oculis  lustrasset,  ve- 
nit  non  eo  quo  voluit  sed  ad  Cyllenen  quo  velle  debuit.  neque 
vero  sic  haec  explicari  possunt  ut  dicamus  Apollini  profecto  in 
animo  fuisse  ad  Cyllenen  contendere,  quem  locum  attigisse 
viam  quae  in  Pylium  regnum  duceret.  perversum  est  enim 
cum  ad  aliquem  locum  contendimus  non  eo  nos  ire  praedicare 
sed  in  regionem  quae  multo  est  remotior.  duplicem  igitur 
eamque  magnam  offensionem  cum  versus  216  habeat,  con- 
fidenter  eum  dele  mecum.  aperte  autem  inde  originem  suam 
traxit  quod  legimus  vv.  354  sq. 


38 


tqv  S'  s(ppa<jaTO  [ipoTO^  avrip 
dq  lluXov  £ufru$  sX&VTa  jiooov  ysvo;  £upu[xsTa)7rcov. 
quae  cum  invenisset  homo  non  admodum  nasutus,  addendurn 
putavit  Apollinem  quae  senex  indicasset  eis  usum  esse,  non 
cogitans  ille  hunc  de  fure  certiorem  factum  non  istuc  ire  sed 
domum  Mercuri  petere  debuisse. 

Transeo  ad  versus  218 — 227.  ubi  ineptissimum  est  tunc 
denique  Apollinem  vestigia  boum  et  Mercuri  cognoscere. 
qui  enim  fieri  potuisset  ut  ad  Onchestum  usque  veniret  nisi 
iam  antea  ea  repperisset?  et  repperisse  seseipse  vv.  342-354 
pluribus  exponit.  ceterum  hinc  sua  eum  sumpsisse  qui  ver- 
sus  218-227  pegit  oratio  prodit  in  qua  saepius  eisdem  plane 
verbis  quibus  postea  Apollo  apud  Iovem  utitur.  repugnant 
igitur  versus  218-227  et  sanae  menti  et  reliquae  narrationi. 
sunt  autem  certe  ab  aliquo  conficti  qui  cum  stupide  miraretur 
unde  factum  esset  ut  Apollo  rectam  viam  ingrederetur  ratio- 
nein  eius  rei  reddendam  esse  existimaret,  fuitque  is  probabi- 
liter  fabricator  versus  21 G  qui  et  ipse,  ut  supra  vidimus,  ad 
Apollinis  orationem  apud  Iovem  habitam  tamquam  ad  fontem 
redit.  cum  vero  non  post  versum  185,  ubi  aptius  fieri  po- 
terat,  sed  hic  post  senem  Onchestium  interrogatum  miseras 
lacinias  suas  inseruerit,  etiam  versus  211  in  suspicionem  vo- 
catur.  videlicet  aliqua  sane  causa  cur  hic  demum  Apollo 
vestigia  ista  cognosceret  ei  qui  versus  218-227  addidit  ad- 
ferenda  videbatur  et  senem  illum  de  ratione  qua  boves  ab- 
actae  essent  garrule  loquentem  induxit,  id  quod  antiquior 
poeta  suo,  opinor,  iure  non  fecit:  Mercuri  enim  minis  (cf.  vv. 
92  sq.)  istum  aliquatenus  territum  fuisse  monstrant  genuini 
versus  202-209,  qui  sollicitudinem  eius  et  anxietatem  egregie 
produnt.  quod  si  haec  recte  disputavi,  id  post  versum  211 
excidisse  statuas  oportet  quod  ad  calceamenta  Mercuri  dolose 
fabricata  pertineret.     hic  igitur  hiare  orationem  ipse  quoque 

censeo  sed  ob  multo  aliam  causam  quam  Baumeisterus,  qui 
propter  versus  342  et  355  opinatur  addidisse  senem  boves 
Pylum  versus  abiisse,  quasi  vero,  siquidem  illo  tulit  via  quain 
iam  inde  a  Pieria  usque  ad  Onchestum  Mercurius  secutus  erat, 
non  per  se  intellegatur  si  persecutus  eam  esse  narraretur 
Pylum  eum  petivisse.  quae  cum  ita  sint,  exulet  versus  211 
cum  eis  quibus  olim  excipiebatur  ut  ab  eodem  inculcatus  qui 
versus  218-227  interpolavit:  qui  tamen  diversus  fuerit  ne- 
cesse  est  ab  eo  quem  versum  210  male  inseruisse  supra  p.  20 
ostendimus:  alias  enim  etiam  boum  ultro  citroque  per  are- 
nam  actarum  aliquam  in  descriptione  sua  mentionem  euni 
postea  facturum  fuisse  admodum  vero  simile  est. 

Restat  inter  versum  216  et  versus  218  —  227  versus  217, 
7Uorp<pupeY)  vscpsXy)  x.sxaAi>fxasvo;  Eupias  toaouc, 
per  se  probus :  sed  cum  inter  duas  interpolationes  legatur, 
vix  est  credibile  antiquiorem  eum  istis  esse.  atque  suspicor, 
ut  hoc  strictim  moneam,  parentem  versus  217  etiam  versum 
234  immutasse  scribentem  olutoc,  'AtvoXXcov  pro  eo  quod  se- 
cundum  Hermmanni  sententiam  fortasse  antea  fuit  iiuxti^ 
fioko;  y.pyupoTOloc.  cum  enim  nube  Apollinem  velari  supra 
finxerit,  is  nisi  rursus  dei  speciem  induit  a  Mercurio  v.  235 
non  potuit  adgnosci. 

Denique  versus  454  obelo  videtur  mihi  configendus  esse. 
Apollo  enim  magno  opere  delectatus,  cum  Mercurius  fidibus 
cecinisset,  magnis  eum  laudibus  extollit  adfirmatque  se, 
quamquam  Musarum  comes  sit,  tamen  nondum  tantam 
aliunde  voluptatem  cepisse,  quibus  haec  subiunguntur 
v.  454, 

ota  vscov  &aXi7);  lv$s£ia  spya  7wsXovTat. 
quem  versum  una  cum  hoc  qui  antecedit, 

6CkX  0'J77CO  Tt  ^Ot  0)Ss  (/.STOC  CppSGlV  %XkO    p-SX*y)CTSV, 

non  uno  modo  interpretari  possumus.    aut  enim  ZXko  suam 

sibi  habet  vim  et  propriam  notionem  aut  nihil  designat  nisi 
oppositionem ,  deinde  svSs<;ta  spya  sunt  aut  apta  aut,  sicut 
Matthiaeo  placet,  a  laeva  ad  dextram  procedentia  id  est  Tsap- 
otvta  fcjxaTa.  iam  inde  hae  nascuntur  diversae  inter  se 
sententiae,  'nondum  adeo  me  delectavit  aliud  quid  ex  eis 
quae  in  conviviis  iuvenum  apta  sunt  ludicra';  atque  sic  fere 
Baumeisterus  vertit.  tum  igitur  Apollo  providet  lyrae  in 
conviviis  aliquando  usum  fore,  id  quod  iam  fecit  v.  436,  ubi 
cum  Matthiaeo  SatTO<;  sTatpvjv  legendum  est.  aut  hac  re  non 
significata  simpliciter  dicit  'nondum  adeo  me  aliud  quid  de- 
lectavit ,  nimirum  nihil  ex  eis  cet.5  tertia  haec  evadit  sen- 
tentia,  'nondum  adeo  me  aliud  quid  delectavit,  nimirum  nihil 
ex  eis  quae  in  conviviis  iuvenum  ordine  a  laeva  ad  dextram 
procedente  canuntur.'  quartum  non  datur.  laborant  vero 
tria  illa,  ut  de  dictione  taceam,  haud  mediocri  cogitandi 
pravitate.  videlicet  Apollo  qui  artem  Mercuri  novam  atque 
inauditam  praedicat  non  eos  qui  in  conviviis  fiunt  vocum  et 
fidium  cantus  cum  illa  comparare  potest  quippe  qui  non  inter 
praecipuos  numerandi  sint,  sed  aut  ne  Musarum  quidem  in 
hac  arte  praestantissimarum  cantus  aut  nihil  omnino  quod 
umquam  cani  audisset  cum  eo  quod  Mercurius  paullo  ante 
edidisset  componi  posse  dicere  debebat,  atque  id  posterius 
sane  v.  453  fecit.  quid  igitur  fiet  de  versu  proximo?  sensit 
profecto  aliquid  veri  Groddeckius,  qui  in  Commentatione  de 
hymnorum  Homericorum  reliquiis  a.  1786  scripta  p.92  hunc 
versum  cum  antecedenti  locum  mutare  iussit:  sic  enim  re- 
movetur  perversa  illa  de  qua  diximus  comparatio  neque  in- 
epte  post  versum  452  verba  illa  leguntur,  quidquid  Bau- 
meisterus  contradicit.  sed  cum  versu  hic  interposito  ni- 
mium  quantum  tota  periodus  languescat,  melius  esse  iudico 
omnino  removeri  eum,  sic  autem  in  locum  quem  nunc  tenet 
irrepsisse  censeri  ut   primo  margini   ab  aliquo  adscriptus 

quem  versibus  451  sq.  simile  additamentum  subiecisse 
atque  supra  vv.  55  sq.  legerat  iuvabat  postea  demum  in 
textum  et  id  quidem  falso  loco  reciperetur. 

Iam  cum  satis,  puto,  de  compositione  hymni  disputa- 
verim  etHermanni  et  Baumeisteri  paucorumque  aliorum  sen- 
tentias  recensens,  tum  quod  ipse  verum  esse  duco  proferens, 
age  sumraam  breviter  nunc  faciam  omnes  versus  qui  anti- 
quitus  ab  hymno  abfuisse  videntur  infra  colligens.  atque  in 
priore  hymno  id  est  usque  ad  versum  506,  cui  addita  erat 
solita  hymnorum  clausula,  hos  versus  extirpandos  esse  cen- 
seo,  12,  17  sq.,  25,  75—78,  111,  125  sq.,  134  usque  ad 
medium  136,  193  —  196,  210  sq.,  216  —  227,  379  —  382, 
393  sq.,  454,  478 — 495.  male  iungitur  hic  hymnus  cum 
fine  alterius  quem  inde  a  versu  513  legimus  versibus  507 — 
512  aperte  suppositiciis;  ex  illo  autem  ipso  relego  versum 
519,  versus  541 — 549,  qui  locum  habent  in  hymno  in  Apol- 
linem  Pythium  post  versum  361,  versus  568  —  573, 
576  —  578. 


II. 

Transeo  nunc  ad  hiatus  orationis  in  hymno  nostro  statuen- 
dos,  quos  quidem  data  occasione  nondum  memoraverim:  id 
enim  alterum  erat. 

Ac  primum  quidem  de  versibus  90sqq.  dicendum  est. 
adloquitur  ibi  Mercurius  senem  quem  in  itinere  suo  prope  On- 
chestum  vineam  extruentem  repperit  hortaturque  ne  se  prodat, 
alioquin  magnum  eum  incommodum  capturum  esse.  sed  misere 
lacerata  haec  est  oratio.  atque  illud  quidem  apertum  et  iam 
a  Groddeckio  p.  86  animadversum,  non  nulla  post  versum  91 
intercidisse.    neqne   enim  ullo  modo  transitus  ad  rem  diver- 

sissimam  atque  id  a  simpliciter  adpellando  ad  graviter  vetau- 
dum  praeparatur.  abest  praeterea  obiectum  ad  tSciv  et  ax.ou^a; 
pertinens,  ut,  si  quis  nullam  externae  quae  vocatur  probabili- 
tatis  habeat  respectum,  in  promptu  ei  sit  conicere  dXkoi  [/.* 
pro  x.at  ts.  nos  vero  illud  quidem  pro  certo  adfirmamus,  ea 
quae  ante  haec  interierunt  ab  ista  particula  adversativa  ini- 
tium  cepisse,  cum  obiectum  etiam  alia  vox  fuisse  possit.  atque 
in  hac  ipsa  Mercuri  oratione  alterum  hiatum  Schopenus  in 
Diorthoticis  Bonnae  a.  1846  editis  p.  3  sq.  deprendisse  sibi 
videtur.  cum  enim  insanum  sit  ots  pi  quod  v.  93  legimus, 
inter  duo  illa  verba  versum  excidisse  credit  aberrantibus 
librarii  oculis  a  voce  aliqua  jjlti  isti  haud  absimili  ad  id  ipsum 
quod  in  proximo  versu  legeretur.  atque  probant  hoc  et  Schnei- 
dewinus  p.  666sq.  et  Baumeisterus  mihique  ipsi  aeque  per- 
suasum  esset  nisi  commodius  etiam  vulnus  apertum  sanari 
posse  videretur.  nam  siquidem  hiat  oratio  vix  aliud  quicquam 
omissum  esse  potest  quam  quod  illi  ipsi  volunt  hoc  est  'si 
quando  de  bobus  interrogatus  fueris,  num  quem  eas  abigen- 
tem  conspexeris.'  iam  cum  semel  post  versum  91  certo  inter- 
rupta  sit  oratio,  illud  ipsum  quod  post  ots  Schopenus  exci- 
disse  censet  hic  olim  lectum  esse  eiusque  apodosin  his  conti- 
neri  verbis  statuo, 

x.at  ts  tckbv  (£7)  tStbv  etvai  x.at  x,tocpo$  ax.ou<ra; 

/.at  atyav  tots, 
quibus  statim  Mercurius  hasce  minas  addit, 

[/.Ti  ti  x.aTapXaTCT7i  to  gov  auTou. 
atque  sic  recte  omnia  procedunt:  obiectum  enim  participiorum 
lScov  et  ax.o6<7a<;  ex  eis  quae  deperdita  sunt  optime  suppleri 
potest,  tots  autem  illud  quod  pro  ots  posui  etiam  Schmittio 
in  Iahnii  Annalibus  t.  LXXIII  p.  150  in  mentem  venit.  neque 
vero  offendit  x.at  ts,  quod  insolens  esse  perperam  Groddeckius 
iudicat,   saepius  enim  apud  Homerum  legitur  partim  ita  ut  ts 

notionem  suam  servet  partim  sic  ut  hic  et  v.  133  pro  simplici 
/*at,  cuius  usus  haec  sunt  manifesta  exempla,  A  521  T  86 
X  31  \  465  *ai  T£  autem  hic  ad  iSciv  participium  plane  eodem 
modo  quo  postea  ad  ip.stpovTt  trahendum  est,  ut  vicem  usi- 
tatioris  xai7tsp  sustineat.  neque  vero  rectius  Baumeisterus 
vituperat  quod  in  vulgata  lectione  prius  tScov  digamma  in- 
structum  sit,  cum  posterius  eo  careat.  profecto  enim  ne  illud 
quidem  hanc  litteram  in  pronuntiatione  habuit  praefixam,  sed 
hiatus  adgnoscendus  est  sed  is  licitus,  qua  de  re  conferas,  si 
plaeet,  Hoffmanni  Quaestiones  Homericas  I  p.  91sq. ,  qui  haec 
prorsus  similia  hiatus  in  primi  pedis  caesura  trochaica  exempla 
adfert,  Zsus  U  sov  (A  533)  sv  Ss  irt  (I  319)  tco  us  sa  (P  16) 
f^  p  sa  (X  339). 

Venio  nunc  ad  versum  110.  paullo  ante  Mercurius  nobis 
repraesentatur  artem  quandam  ignis  accendendi  quaerens. 
videlicet  ramum  laureum  manui  adaptum  decorticat  et  ex- 
citatur  fumus  calidus.  quod  cum  sic  fieri  nullo  modo  possit, 
mutilam  hanc  esse  descriptionem  primus  Schneidewinus 
p.  668  intellexit,  id  quod  probat  Kuhnius  in  eximio  libro 
cuius  titulus  est  die  herabkunft  des  feuers  und  des  gotter- 
tranks  (a.  1859)  p.  36,  itaque  ante  versum  110  minimum 
unius  versus  damno  adfectam  narrationem  esse  contendit 
qui  alterius  etiam  ligni  et  utriusque  invicem  fricandi  adderet 
notionem.  nimirum  discimus  ex  scholio  in  Ap.  Rhod.  A  1184 
constitisse  haec  igniaria  lignea  ex  partibus  duabus,  quarum 
ima  (TpuTravov)  in  alteram  (cTopsa)  demitti  posset,  ut  illa  in 
hac  velocitur  circumagenda  materies  earum  calefieret.  tradit 
autem  Plinius  in  Historia  naturali  XVI  40  77  nil  hedera  prae- 
stantius  esse  quae  teratur,  lauro  quae  terat.  iam  hic  laureum 
unum  lignum  fuisse  noscimus,  sequitur  ut  id  terebrae  vice 
functum  sit,  cum  alterum,  cuius  periit  descriptio,  fuerit  cto- 
psu;.    in  hunc  autem   cum  minus  quadret  illud   ap^svov  sv 

7ra>.<£[/.7) ,  haec  verba  potius  ad  Tpurtavov  referenda  videntur, 
ut  post  haec  non  ante  ea,  ut  Schneidewinus  fecit,  versura 
interceptum  esse  adpareat.  et  post  mediura  versum  110  hia- 
re  orationem  iam  Schmittius  p.  151  vidit,  qui  tamen  cetera 
glossa  Hesychi  corrupta  usus  non  omnino  recte  administrat. 
strictim  denique  moneo  pro  S7us/\sAs  v.  109,  quod  mire  Mat- 
thiaeus  idem  atque  stu^s  esse  vult,  sine  ulla  dubitatione 
cum  Cobeto  in  Mnemosynes  tomo  XI  p.  310  arcs/\s^s  repo- 
nendum  esse. 

Versus  120,  spyo)  JTspyov  OT&a^s  Taj/.o)v  x.psa  mova  Syijjlo), 
aperte  declarat  duas  boves  quas  Mercurius  ex  antro  ad 
ignem  traxit  iam  mactatas  esse,  sed  nihil  ea  de  re  legimus, 
ut  iterum  aliquid  intercidisse  videatur.  sed  adeo  corruptus 
est  versus  qui  proxime  antecedit  ut  nescias  nonne  quod  de- 
sideratur  quamvis  a  librariis  foedatum  in  sese  contineat. 
mirum  autem  in  modum  versum  119  depravatum  atque  etiam 
interpolatum  videri  haud  difficile  est  cognoscere.  postquam 
enim  duas  vaccas  Mercurius  supinas  in  solum  coniecit,  sci- 
licet  ut  homo  pusillus  caedere  eas  posset,  inclinans  aut,  id 
quod  verius,  se  demittens  volvisse  illas  dicitur  et  id  quidem 
spinae  medullis  perterebratis.  quae  insana  esse,  ut  taceam 
de  boum  mactatione  plane  singulari  pro  iugulando.  vix  est 
opus  praedicare.  cur  enim  vaccae  mactatae  volvantur  aeque 
obscurum  est  quam  qui  fieri  potuerit  ut,  cum  medullae  spi- 
nales  earum  perterebrarentur,  averso  dorso  iacerent:  immo 
ideo  Mercuriura  volutasse  eas  dicendum  erat  ut  medullas 
perterebraret.  nolo  nunc  adferre  quae  viri  docti  ad  tollendas 
has  difficultates  sint  moliti  sed  libere  quae  sentio  eloquar» 
corruptum  igitur  versum  iam  dudum  pessime  correctum  esse 
puto.  nimirum  cum  ibi  vocabulum  aiwv  occurreret  et  caesas 
esse  boves  necessario  significandum  esset,  memor  aliquis 
eorum  quae  supra  v.  42  [legerat,  atoV  sEsTopyissv  opsraojoio 

^eXcovy)^,  ad  horum  exemplar  ea  quae  nunc  v.  119  male  nos 
habent  suo  Marte  finxit,  ut  interpolatus  hic  sit  versus:  cuius 
quaenam  antea,  cum  simpliciter  corruptus  esset,  forma  fuerit 
<jum  divinari  non  queat,  ne  de  hiatu  quidem  post  eum  sta- 
tuendo  certi  quicquam  pronuntiari  posse  censeo. 

Sed  cum  semel  mentio  versus  42  iniecta  sit,  facere  non 
possum  quin  minime  me  intellegere  profitear  cur  alcova  ibi 
medullam  spinalem  esse  velint  interpretes,  cum  aperte 
omnem  carnem  quam  testudo  habet  Mercurius  exterebret: 
eam  autem  per  medullam  significari  posse  nullis  machinis 
viri  docti  extorquebunt.  neque  facit  cum  eis  Hesychius  qui 
haec  sub  voce  aicov  habet,  x.a!  6  sv  ~avT!  tco  g&^olti  pjeX6$: 
manet  euim  etiam  hic  medallae  notio.  aicova  igitur  vitam 
inteIIe*go  neque  aliud  quicquam  Ilgenius  videtur  voluisse  ex- 
plicans  'atcov  est  vis  vitalis  id  quod  ^ujjhq.'  verbum  autem 
quod  est  s/tTopyfaai  tum  non  inepte  positum  est:  ut  enim 
Homerus  T  27  dicit  ex,  tVatcov  7re<paTat,  sic  etiam  illud  ver- 
bum  adhiberi  potest  si  terebrando  aliquis  occiditur,  id  quod 
hic  fieri  videmus  ubi  scalpro  Mercurius  utitur. 
Transeo  ad  versus  418  sq.  ubi  haec  sunt, 

Xa(3cbv  §'  stc  apiGTSpa  ^tpo; 
TuXwTptrt  STCStpTiTt^s  x.aTa  j/ipos. 
est  autem  de  lyra  sermo,  cuius  tamen  nomen  nusquam  legi- 
tur.  quod  cum  animadvertisset  is  qui  codicem  Moscoviensem 
exaravit,  pro  jfsipo;  substituit  Xopvjv,  quod  et  contra  metrum 
peccat  et  paullo  insolentiorem  reddit  orationem.  namque 
solet  poeta  noster  si  de  cithara  ad  laevam  admovenda  lo- 
quitur  non  simpliciter  S7w'  apnjTspa  dicere  sicut  alias  veluti 
v.  424  sed  adposito  ^stpo;  vocabulo,  qua  de  re  conferas,  si 
placet,  versum  153,  x^uv  sp^TiQV  S7w'  apicTSpa  ^eipo;  sspycov, 
et  versum  499,  xi&aptv  Ss  Xajicbv  £n  apiGTspa  /stpo;.  atque  his 
quae  posteriore  loco  posui  Ilgenius  nostra  verba,  quae  cor- 

rupta  esse  arbitratur,  tota  adcommodavit  7usp  eovTa  ad  xai 
jcpaTSpov  adscriptum  postea  in  textum  venisse  ratus.  quod 
cum  parum  veri  similitudinis  habeat,  cautius  esse  duco  cum 
Hermanno  Frankio  Baumeistero  unum  versum  quo  lyrae 
vocabulum  pluribus  exornaretur  omissum  esse  credere. 

Atque  etiam  in  altero  hymno ,  cuius  flnis  servatus  nobis 
est,  non  nulla  desiderantur.  Apollinis  enim  orationem  qua  ius 
iurandum  a  Mercurio  petit  non  recte  se  habere  iam  Hermannus 
vidit  nihil  hac  sententia  frigidius  inveniri  posse  dicens, 
518.  6CkV  e?  [/.01  tTocit);  ye  9scov  j/iyav  op/.ov  d[/.6<7<jat, 
520.  TuavT'  av  e[/.co  Ouaco  >cs^api<j[/iva  xal  cptXa  eprtat$, 
adfirmatque  scribendum  esse  epcktv  pro  epSot^.  at  ne  sic  qui~ 
dem  tolli  omnem  difficultatem  certissimo  indicio  est  quod  Mer- 
curius  v.  523  promittit  numquam  se  templo  fratris  appropin- 
quaturum.  haec  enim  singulae  rei  tam  propria  est  mentio  ut 
incredibile  sit  Mercurium  eam  sua  sponte  facturum  fuisse. 
deinde  utiqueprobabile  est,  idquod  iamMatthiaeus  in  Animad- 
versionibus  in  Hymnos  Homericos  Lipsiae  a.  1800  editis  p.  304 
indicavit,  Mercuri  verba  secundum  morem  Homericum  ex  Apol- 
]inis  ius  iurandum  concipientis  esse  repetita.  is  autem  cum 
in  Hermanniana  emendatione  nil  ab  illo  postulet  nisi  generali- 
ter  ut  animo  amico  sese  tractet,  eos  versus  interiisse  censea- 
mus  oportet  quibus  Mercurius  et  universe  to  a7Cox.^£7uT£tv  et 
singillatim  to  sp.raXa£eiv  tcuxivco  ^ojjxo  sit  vetitus ,  traditam 
autem  in  versu  520  lectionem  spSot;  retinebimus.  atque  con- 
firmatur  haec  sententia  nostra  eo  quod  versum  519  spurium 
esse  supraiam  (p.  15)  monuimus,  in  quo  inserendo  illos  versus 
periisse  magnam  veri  similitudinem  habet. 

V  I  T  A  . 

Xranziscus  ego  Guilelmus  Herrnannus  Ernestus 
Lohsee  natus  sum  d.  X.  m.  Ian.  a.  h.  s.  XLIX  Berolini 
patre  Hermanno,  praeceptore,  matre  Marianna  de  gente 
Pape,  quae  quod  ante  plus  quam  quadriennium  morte  mihi 
est  erepta  vehementer  doleo;  fidei  addictus  sum  evangelica©. 
edoctus  prima  litterarum  elementa  puer  undecim  annorum 
inter  discipulos  Gymnasii  Berolinensis  Leucophaei  a  Fride- 
rico  Bellermanno,  viro  clarissimo  optimeque  de  me 
merito,  receptus  sum.  unde  post  septem  annos  cum  maturi- 
tatis  testimonio  dimissus  aestate  a.  LXVII  universitatem 
Fridericam  Guilelmam  adii  interfuique  per  septem  semestria 
scholis  Bonitzi  Droyseni  Erdmannsdorff  eri  Frie- 
derichsi  Gepperti  Haupti  Hiibneri  Kirchhoffi 
Mommseni  Miillenhoffi  Trendelenburgi  Werderi. 
praeterea  postquam  Hubnerus  in  societatem  suam  philolo- 
gicam  me  admisit  sodalis  ordinarius  seminario  regio  philo- 
logico  adscriptus  sum.  neque  vero  nonparticeps  fuiTheotis- 
carum  Miillenhoffi  philosophicarum  Trendelenburgi 
exercitationum  deditque  mihi  aditum  ad  scholas  privatissimas 
Kirchhoffius.  iam  cum  anno  proxime  superiori  bellunV 
contra  Francogallos  exarsisset,  voluntarium  militem  me  obtuli 
atque  inde  a  die  XXIV.  m.  Sept.  in  castris  fui  Martemque  ex- 
pertus  sum.  Divoduro  enim  fame  tandem  nobis  dedito  septem 
proeliis  ad  Genabum  et  Vindinum  factis  manus  cum  hostibus 
conserui.  neque  id  sine  praemio  feci,  cum  cruce  ferrea  orna- 
tus  et  ad  ordinem  praefectorum  militum  provectus  sim. 

T  H  E  S  E  S. 


1.  Versus  414 — 416  hymni  in  Mercurium  Homerici  sic 

legendos  propono, 

tots  St)  x,pocTu$  apyst^ovTY); 
^COpOV  UTOfiToG&rjV  £(7X.£^aTO  7rup  a(/.apu(7<70v 
sy>cpu^at  fjL£jxaa>;. 

2.  Ibid.     versum     437     hoc     modo    scribendum    esse 

censeo, 

ravTWovTa  (iocov  avTa^ta  TauTa  uA\n  aa. 

3.  Rectissime  Meinekius  in   Sophoclis  Oedipo  Coloneo 

versus  702  sq.  sic  emendavit, 

to  uAv  Tiq  out£  v£apo;  out£  y/ipdc^ 
yi^ouvcov  a)aco<7£i  yzpi  mpca;. 

4.  Ibid.  vv.  1081—1084  haec  lego, 

£l'tV  a£>,Xata  Ta^uppco(7TO£  7C£X£ia$ 
at&£pia<;  v£<p£Xx$ 
xup<7ai[M  tcovcV  aycovcov 
&£copvi(>ou(7a  f/.ouvov  o[/.[/.a. 

